2006D0861 — BG — 24.01.2013 — 002.001

Този документ е средство за документиране и не обвързва институциите

►B РЕШЕНИЕ НА КОМИСИЯТА от 28 юли 2006 година относно техническата спецификация за оперативна съвместимост на подсистема „Подвижен състав — товарни вагони“ от трансевропейската конвенционална железопътна система (нотифицирано под номер С(2006) 3345) (текст от значение за ЕИП) (2006/861/ЕО) (ОВ L 344, 8.12.2006, p.1)

Изменен с









▼B

РЕШЕНИЕ НА КОМИСИЯТА

от 28 юли 2006 година

относно техническата спецификация за оперативна съвместимост на подсистема „Подвижен състав — товарни вагони“ от трансевропейската конвенционална железопътна система

(нотифицирано под номер С(2006) 3345)

(текст от значение за ЕИП)

(2006/861/ЕО)







КОМИСИЯТА НА ЕВРОПЕЙСКИТЕ ОБЩНОСТИ, като взе предвид Договора за създаване на Европейската общност, като взе предвид Директива 2001/16/ЕО на Европейския парламент и на Съвета от 19 март 2001 г. относно оперативната съвместимост на трансевропейската конвенционална железопътна система ( 1 ), и по-специално член 6, параграф 1 от нея, като има предвид, че: (1) В съответствие с член 2, буква в) от Директива 2001/16/ЕО трансевропейската конвенционална железопътна система е разделена на структурни или функционални подсистеми. (2) В съответствие с член 23, параграф 1 от директивата подсистема „Подвижен състав — товарни вагони“ се нуждае да бъде предмет на техническа спецификация за оперативна съвместимост (ТСОС). (3) При определянето на една ТСОС първият етап е изготвяне на проект за ТСОС от Европейската асоциация за железопътна оперативна съвместимост (AEIF), която бе определена като общ представителен орган. (4) Европейската асоциация за железопътна оперативна съвместимост получи мандат за изготвяне на проект за ТСОС за подсистема „Подвижен състав — товарни вагони“ в съответствие с член 6, параграф 1 от Директива 2001/16/ЕО. Основните параметри на въпросния проект за ТСОС бяха приети с Решение 2004/446/ЕО на Комисията от 29 април 2004 г. за определяне на основните параметри на техническите спецификации за оперативна съвместимост, касаещи подсистемите шум, товарни вагони и телематични приложения за товарните превози, посочени в Директива 2001/16/ЕО ( 2 ). (5) Проектът за ТСОС, изготвен на базата на основните параметри, се придружаваше от доклад за представяне встъпителен анализ на разходите и ползите, така както е предвидено в член 6, параграф 5 от директивата. (6) Проектът за ТСОС бе разгледан от комитета, създаден с Директива 96/46/ЕО на Съвета от 23 юли 1996 г. относно оперативната съвместимост на трансевропейската високоскоростна железопътна система ( 3 ) и посочен в член 21 от Директива 2001/16/ЕО предвид встъпителния доклад. (7) Директива 2001/16/ЕО и ТСОС се прилагат за обновяванията, но не и за подмените, извършвани в рамките на поддръжката. Въпреки това държавите-членки се призовават да прилагат ТСОС за подмяната на елементи в рамките на операции по поддръжка, когато са в състояние да го направят и когато е оправдано от гледна точка на обема на извършваните работи по поддръжката. (8) При въвеждането в експлоатация на нови, обновени или модернизирани товарни вагони е необходимо да се взема предвид тяхното отражение върху околната среда, по-специално що се отнася до шума. Следователно е важно техническата спецификация за оперативна съвместимост, предмет на настоящото решение, да бъде въведена в приложение едновременно с изискванията на ТСОС „Шум“ дотолкова, доколкото последната се прилага за товарните вагони. (9) Настоящата версия на техническата спецификация не третира всички въпроси на оперативна съвместимост в тяхната цялост, като необхванатите от нея точки са класирани като „Отворени точки“ в приложение ЙЙ към ТСОС. Предвид това, че оперативната съвместимост трябва да бъде проверена с оглед изискванията на техническата спецификация, в съответствие с член 16, параграф 2 от Директива 2001/16/ЕО, е необходимо по време на преходния период между публикуването на настоящото решение и пълното въвеждане на тук приложената ТСОС, да се определят условията, които следва да бъдат спазвани, освен тези, изрично определени в настоящата ТСОС. (10) Всяка държава-членка информира останалите държави-членки и на Комисията относно съответните национални технически правила в сила, за постигане на оперативната съвместимост при спазване на основните изисквания на Директива 2001/16/ЕО, както и относно органите, които назначава за провеждане на процедурите за оценка на съвместимостта или на пригодността за ползване, както и до процедурите в сила за проверка на оперативната съвместимост на подсистемата по смисъла на член 16, параграф 2 от Директива 2001/16/ЕО. За тази цел държавите-членки следва да прилагат, доколкото е възможно, принципите и критериите, определени в Директива 2001/16/ЕО за прилагане на член 16, параграф 2, като прибягват до нотифицираните органи по силата на член 20 от Директива 2001/16/ЕО. Комисията следва да анализира информацията, представена от държавите-членки, относно националните правила, процедурите и органите, отговорни за въвеждане на процедурите, както и времетраенето на въпросните процедури и, когато е необходимо, следва да обсъди с комитета необходимостта от приемането на мерки. (11) ТСОС не следва да налага използването на специфични технологии или технически решения, освен когато това е абсолютно необходимо за въвеждане на оперативната съвместимост на трансевропейската конвенционална железопътна система. (12) ТСОС почива на най-добрите съществуващи експертни познания към момента на изготвянето на съответния проект. Възможно е да се наложи доразвиване на въпросната ТСОС, което да вземе предвид научно-техническия прогрес или за промените в социалните изисквания, в експлоатационните изисквания и в тези, отнасящи се до безопасността. Когато е приложимо, следва да бъде въведена процедура по преразглеждане или за актуализиране на спецификацията в съответствие с изискванията на член 6, параграф 3 от Директива 2001/16/ЕО. (13) За насърчаване на иновациите и за да вземе предвид придобития опит, настоящата ТСОС следва да бъде предмет на периодични прегледи. (14) Когато бъдат предложени новаторски решения, производителят и възложителят следва да посочат разликите спрямо съответните части на ТСОС. Европейската железопътна агенция предстои да уточни подходящи функционални спецификации и спецификации на интерфейсите на решението и да разработи методи на оценяване. (15) Понастоящем експлоатацията на товарните вагони се извършва съобразно разпоредбите на съществуващите национални, двустранни, многостранни или международни споразумения. Важно е тези споразумения да не възпрепятстват настоящия и бъдещ напредък към оперативна съвместимост. За тази цел е необходимо Комисията да разгледа въпросните споразумения, за да определи дали ТСОС, представена в настоящото решение, се нуждае да бъде съответно преразгледана. (16) За да бъде избегнато всякакво объркване, е необходимо да се уточни, че разпоредбите на Решение 2004/446/ЕО, което се отнася до основните параметри на трансевропейската конвенционална железопътна система, не се прилагат повече. (17) Разпоредбите на настоящото решение са в съответствие със становището на комитета, създаден с член 21 от Директива 96/48/ЕО на Съвета. като има предвид, че: ПРИЕ НАСТОЯЩОТО РЕШЕНИЕ:







Член 1

Техническата спецификация за оперативна съвместимост (ТСОС) относно подсистема „Подвижен състав — товарни вагони“ на трансевропейска конвенционална железопътна система, посочена в член 6, параграф 1 от Директива 2001/16/ЕО, се приема от Комисията.

Тази ТСОС е посочена в приложението към настоящото решение.

ТСОС е напълно приложима за товарните вагони от трансевропейска конвенционална железопътна система, посочени в приложение I към Директива 2001/16/ЕО, при условие за спазване на разпоредбите на членове 2 и 3 от настоящото решение.

▼M1

Член 1а

Технически документи

1. Европейската железопътна агенция (ERA) публикува на своя уебсайт съдържанието на приложение ЛЛ като технически документ на ERA.

2. Европейската железопътна агенция (ERA) публикува на своя уебсайт списък на цялостно одобрените композитни спирачни калодки за международен транспорт, посочени в приложения П и ЙЙ, като технически документ на ERA.

3. Агенцията публикува на своя уебсайт допълнителните спецификации във връзка с теглично-отбивачните съоръжения, посочени в приложение ЙЙ, като технически документ на ERA.

4. Агенцията поддържа в актуализирано състояние посочените в параграфи от 1 до 3 технически документи и информира Комисията за всяка тяхна преработена версия. Комисията съответно информира държавите-членки чрез комитета, създаден съгласно член 29 от Директива 2008/57/ЕО. Ако Комисията или държава-членка смята, че даден технически документ не съответства на изискванията на Директива 2008/57/ЕО или на който и да е друг законодателен акт на Общността, въпросът се обсъжда в комитета. Въз основа на разискванията на комитета и по искане на Комисията съответните технически документи се оттеглят или изменят от Агенцията.

▼B

Член 2

1. По отношение на въпросите, класифицирани като „Отворени точки“ в приложение ЙЙ към настоящата ТСОС, условията, които да бъдат спазвани за проверка на оперативната съвместимост по силата на член 16, параграф 2 от Директива 2001/16/ЕО, са приложимите технически правила в държавата-членка, която разрешава въвеждането в експлоатация на подсистемата, предмет на настоящото решение.

2. Всяка държава-членка нотифицира останалите държави-членки и Комисията за следните елементи в срок от шест месеца след нотификацията на настоящото решение:

а) списъка на приложимите технически правила, упоменати в параграф 1;

б) процедурите, които следва да бъдат прилагани за оценка на оперативната съвместимост и за проверка, що се отнася до прилагането на въпросните правила;

в) определените от държавата-членка органи за провеждане на процедурите за оценка на съвместимостта и проверката.

Член 3

Държавите-членки нотифицират Комисията за следните видове споразумения в срок до шест месеца от влизането в сила на настоящата ТСОС:

а) националните, двустранните или многостранните споразумения между държавите-членки и железопътните предприятия или управителите на инфраструктури, сключени на постоянна или временна основа и необходими поради твърде специфичния или твърде местен характер на съответната транспортна услуга,

б) двустранните или многостранните споразумения между железопътните предприятия, управителите на инфраструктури или компетентните по отношение на безопасността органи, които имат различна степен на оперативна съвместимост на местно или на регионално равнище,

в) международните споразумения между една или няколко държави-членки и най-малко една трета държава или между железопътни предприятия или управители на инфраструктури от държави-членки и най-малко едно железопътно предприятие или управител на инфраструктура от трета държава, които имат висока степен на оперативна съвместимост на местно или на регионално равнище.

Член 4

Разпоредбите на Решение 2004/446/ЕО относно основните параметри на трансевропейската конвенционална железопътна система не се прилагат повече, считано от датата, на която започва да се прилага настоящото решение.

Член 5

Настоящото решение започва да се прилага шест месеца след датата на нотификацията му.

Член 6

Адресати на настоящото решение са държавите-членки.









ПРИЛОЖЕНИЕ

Техническа спецификация за оперативна съвместимост на подсистема „Подвижен състав — товарни вагони“

1. Въведение 1.1. ТЕХНИЧЕСКИ ОБХВАТ 1.2. ГЕОГРАФСКИ ОБХВАТ 1.3. СЪДЪРЖАНИЕ НА НАСТОЯЩАТА ТСОС 2. Определяне на подсистемата/обхват 2.1. ОПРЕДЕЛЯНЕ НА ПОДСИСТЕМАТА 2.2. ФУНКЦИИ НА ПОДСИСТЕМАТА 2.3. ИНТЕРФЕЙСИ НА ПОДСИСТЕМАТА 3. Основни изисквания 3.1. ОБЩИ ПОЛОЖЕНИЯ 3.2. ОСНОВНИТЕ ИЗИСКВАНИЯ СЕ ОТНАСЯТ ДО: 3.3. ОБЩИ ИЗИСКВАНИЯ 3.3.1. Безопасност 3.3.2 Надеждност и годност 3.3.3. Здраве 3.3.4. Опазване на околната среда 3.3.5. Техническа съвместимост 3.4. СПЕЦИФИЧНИ ИЗИСКВАНИЯ, ОТНАСЯЩИ СЕ ДО ПОДСИСТЕМА „ПОДВИЖЕН СЪСТАВ“ 3.4.1. Безопасност 3.4.2. Надеждност и годност 3.4.3. Техническа съвместимост 3.5. СПЕЦИФИЧНИ ИЗИСКВАНИЯ, ОТНАСЯЩИ СЕ ДО ПОДДРЪЖКАТА 3.5.1. Здраве и безопасност 3.5.2. Опазване на околната среда 3.5.3. Техническа съвместимост 3.6. СПЕЦИФИЧНИ ИЗИСКВАНИЯ ЗА ОСТАНАЛИТЕ ПОДСИСТЕМИ, КАСАЕЩИ СЪЩО И ПОДСИСТЕМАТА „ПОДВИЖЕН СЪСТАВ“ 3.6.1. Подсистема „Инфраструктура“ 3.6.1.1. Безопасност 3.6.2. Подсистема „Енергия“ 3.6.2.1. Безопасност 3.6.2.2. Опазване на околната среда 3.6.2.3. Техническа съвместимост 3.6.3. Контрол, управление и сигнализация 3.6.3.1. Безопасност 3.6.3.2. Техническа съвместимост 3.6.4. Експлоатация и управление на движението 3.6.4.1. Безопасност 3.6.4.2. Надеждност и годност 3.6.4.3. Техническа съвместимост 3.6.5. Телематични приложения за товарните и пътническите превози 3.6.5.1. Техническа съвместимост 3.6.5.2. Надеждност и годност 3.6.5.3. Здраве 3.6.5.4. Безопасност 4. Определяне на характеристиките на подсистемата 4.1. ВЪВЕДЕНИЕ 4.2. ФУНКЦИОНАЛНИ И ТЕХНИЧЕСКИ СПЕЦИФИКАЦИИ НА ПОДСИСТЕМАТА 4.2.1. Общи положения 4.2.2. Структура и механични части 4.2.2.1. Интерфейс (например скачване) между возила, рамена и влакове 4.2.2.1.1. Общи положения 4.2.2.1.2. Функционални и технически спецификации 4.2.2.1.2.1. Буфери 4.2.2.1.2.2. Теглични съоръжения 4.2.2.1.2.3. Взаимодействие между тегличнните и буферните съоръжения 4.2.2.2. Безопасност при достъп и излизане на подвижния състав 4.2.2.3. Устойчивост на структурата на превозното средство и обезопасяване на товарите 4.2.2.3.1. Общи положения 4.2.2.3.2. Извънредни товари 4.2.2.3.2.1. Проектни надлъжни натоварвания 4.2.2.3.2.2. Максимално вертикално натоварване 4.2.2.3.2.3. Комбинация на товарите 4.2.2.3.2.4. Вдигане и повдигане 4.2.2.3.2.5. Фиксиране на оборудването (включително кош/талига) 4.2.2.3.2.6. Други извънредни натоварвания 4.2.2.3.3. Работно натоварване (умора) 4.2.2.3.3.1. Произход на натоварванията 4.2.2.3.3.2. Диапазон на полезно натоварване 4.2.2.3.4. Якост на структурата на превозното средство 4.2.2.3.4.1. Огъване 4.2.2.3.4.2. Вибрации 4.2.2.3.4.3. Якост на усукване 4.2.2.3.4.4. Оборудване 4.2.2.3.5. Обезопасяване на товара 4.2.2.4. Затваряне и заключване на вратите 4.2.2.5. Маркиране на товарните вагони 4.2.2.6. Опасни товари 4.2.2.6.1. Общи положения 4.2.2.6.2. Законодателство, приложимо за подвижния състав за превоз на опасни товари 4.2.2.6.3. Допълнително законодателство, приложимо за резервоарите 4.2.2.6.4. Правила за поддръжка 4.2.3. Взаимодействие превозно средство/път и габарит 4.2.3.1. Кинематичен габарит 4.2.3.2. Статично натоварване на ос, маса на единица дължина и геометрични характеристики на разстоянието между осите 4.2.3.3. Параметри на подвижния състав, които въздействат върху пътните системи за мониторинг 4.2.3.3.1. Електрическо съпротивление 4.2.3.3.2. Откриване на прегрети букси 4.2.3.4. Динамично поведение на превозното средство 4.2.3.4.1. Общи положения 4.2.3.4.2. Функционални и технически спецификации 4.2.3.4.2.1. Безопасност по отношение дерайлиране и стабилност при движение 4.2.3.4.2.2. Безопасност по отношение дерайлиране при движение по усукани линии 4.2.3.4.2.3. Правила за поддръжка 4.2.3.4.2.4. Окачване 4.2.3.5. Надлъжни компресивни сили 4.2.3.5.1. Общи положения 4.2.3.5.2. Функционални и технически спецификации 4.2.4. Спиране 4.2.4.1. Характеристики на спиране 4.2.4.1.1. Общи положения 4.2.4.1.2. Функционална и техническа спецификация 4.2.4.1.2.1. Система за контрол на влака 4.2.4.1.2.2. Спирачна мощност 4.2.4.1.2.3. Механични съставни елементи 4.2.4.1.2.4. Складиране на енергията 4.2.4.1.2.5. Предели на енергия 4.2.4.1.2.6. Защита срещу блокиране (ЗСБ) 4.2.4.1.2.7. Захранване с въздух 4.2.4.1.2.8. Ръчна спирачка 4.2.5. Комуникации 4.2.5.1. Способност на превозното средство да предава информация на друго превозно средство 4.2.5.2. Способност на превозното средство да обменя информация с пътното оборудване 4.2.5.2.1. Общи положения 4.2.5.2.2. Функционална и техническа спецификация 4.2.5.2.3. Правила за поддръжка 4.2.6. Условия на околната среда 4.2.6.1. Условия на околната среда 4.2.6.1.1. Общи положения 4.2.6.1.2. Функционални и технически спецификации 4.2.6.1.2.1. Надморска височина 4.2.6.1.2.2. Температура 4.2.6.1.2.3. Влажност 4.2.6.1.2.4. Движения на въздушни маси 4.2.6.1.2.5. Дъжд 4.2.6.1.2.6. Сняг, лед и град 4.2.6.1.2.7. Слънчево лъчение 4.2.6.1.2.8. Устойчивост на замърсяване 4.2.6.2. Аеродинамични ефекти 4.2.6.3. Напречни ветрове 4.2.7. Система за защита 4.2.7.1. Аварийни мерки 4.2.7.2. Противопожарна безопасност 4.2.7.2.1. Общи положения 4.2.7.2.2. Функционална и техническа спецификация 4.2.7.2.2.1. Определения 4.2.7.2.2.2. Референтни нормативни документи 4.2.7.2.2.3. Правила на проектиране 4.2.7.2.2.4. Изисквания, отнасящи се до материалите 4.2.7.2.2.5. Поддържане на мерките за противопожарна безопасност 4.2.7.3. Електрическа защита 4.2.7.3.1. Общи положения 4.2.7.3.2. Функционални и технически спецификации 4.2.7.3.2.1. Връзка между товарните вагони и релсите 4.2.7.3.2.2. Замасяване на електрическото оборудване на товарните вагони 4.2.7.4. Фиксиране на приспособленията за окачване на сигнални лампи 4.2.7.4.1. Общи положения 4.2.7.4.2. Функционални и технически спецификации 4.2.7.4.2.1. Характеристики 4.2.7.4.2.2. Позиция 4.2.7.5. Разпоредби, отнасящи се до хидравличното/пневматичното оборудване на товарните вагони 4.2.7.5.1. Общи положения 4.2.7.5.2. Функционални и технически спецификации 4.2.8. Поддръжка: план за поддръжка 4.2.8.1. Определения, съдържание и критерии на плана за поддръжка 4.2.8.1.1.1. План за поддръжка 4.2.8.1.2. Управление на плана за поддръжка 4.3. ФУНКЦИОНАЛНИ И ТЕХНИЧЕСКИ СПЕЦИФИКАЦИИ НА ИНТЕРФЕЙСИТЕ 4.3.1. Общи положения 4.3.2. Подсистема „Контрол, управление и сигнализация“ 4.3.2.1. Статично натоварване на ос, маса на единица дължина и геометрични характеристики на разстоянието между осите (раздел 4.2.3.2) 4.3.2.2. Колела 4.3.2.3. Параметри на подвижния състав, които въздействат върху пътните системи за мониторинг 4.3.2.4. Спиране 4.3.2.4.1. Характеристики на спиране 4.3.3. Подсистема „Експлоатация и управление на движението“ 4.3.3.1. Интерфейс между возилата, между влакови състави от возила и между влакове 4.3.3.2. Затваряне и заключване на вратите 4.3.3.3. Обезопасяване на товара 4.3.3.4. Маркиране на товарните вагони 4.3.3.5. Опасни товари 4.3.3.6. Надлъжни компресивни сили 4.3.3.7. Характеристики на спиране 4.3.3.8. Комуникации 4.3.3.8.1. Способност на превозното средство да обменя информация с пътното оборудване 4.3.3.9. Условия на околната среда 4.3.3.10. Аеродинамични ефекти 4.3.3.11. Напречни ветрове 4.3.3.12. Аварийни мерки 4.3.3.13 Противопожарна безопасност 4.3.4. Подсистема „Телематични приложения за товарните превози“ 4.3.5. Подсистема „Инфраструктура“ 4.3.5.1. Интерфейс между возилата, между влакови състави от возила и между влакове 4.3.5.2. Устойчивост на структурата на превозното средство и обезопасяване на товарите 4.3.5.3. Кинематичен габарит 4.3.5.4. Статично натоварване на ос, маса на единица дължина и геометрични характеристики на разстоянието между осите 4.3.5.5. Динамично поведение на превозното средство 4.3.5.6. Надлъжни компресивни сили 4.3.5.7. Условия на околната среда 4.3.5.8. Противопожарна безопасност 4.3.6. Подсистема „Енергия“ 4.3.7. Директива 96/49/ЕО на Съвета и нейното приложение (RID) 4.3.7.1. Опасни товари 4.3.8. ТСОС „Конвенционална железопътна система — Шум“ 4.4. ПРАВИЛА ЗА ЕКСПЛОАТАЦИЯ 4.5. ПРАВИЛА ЗА ПОДДРЪЖКА 4.6. ПРОФЕСИОНАЛНА КВАЛИФИКАЦИЯ 4.7. УСЛОВИЯ ЗА ОПАЗВАНЕ НА ЗДРАВЕТО И БЕЗОПАСНОСТТА 4.8. РЕГИСТЪР НА ИНФРАСТРУКТУРАТА И ЕВРОПЕЙСКИ РЕГИСТЪР НА РАЗРЕШЕНИТЕ ТИПОВЕ ВОЗИЛА 5. Съставни елементи на оперативна съвместимост 5.1. ОПРЕДЕЛЕНИЕ 5.2. ИНОВАТИВНИ РЕШЕНИЯ 5.3. СПИСЪК НА СЪСТАВНИТЕ ЕЛЕМЕНТИ 5.3.1. Структура и механични части 5.3.1.1. Буфери 5.3.1.2. Теглични съоръжения 5.3.1.3. Шаблони за маркиране 5.3.2. Взаимодействие превозно средство/път и габарит 5.3.2.1. Талига и подвижни елементи 5.3.2.2. Колооси 5.3.2.3. Колела 5.3.2.4. Оси 5.3.3. Спиране 5.3.3.1. Разпределителни системи 5.3.3.2. Електронно реле за променливо натоварване/Спирачка с автоматично превключване празен/натоварен вагон 5.3.3.3. Устройство против блокиране 5.3.3.4. Автоматичен регулатор на луфт 5.3.3.5. Спирачен цилиндър/задействащо устройство 5.3.3.6. Пневматични полусъединители 5.3.3.7. Спирателен кран 5.3.3.8. Устройство за изключване на разпределителя 5.3.3.9. Гарнитура на спирачката 5.3.3.10. Накладка на спирачката 5.3.3.11. Ускорител за изпразване на главния тръбопровод 5.3.3.12. Автоматичен детектор на товар и механизъм за смяна на режима празен/пълен вагон 5.3.4. Комуникации 5.3.5. Условия на околната среда 5.3.6. Система за защита 5.4. ХАРАКТЕРИСТИКИ И СПЕЦИФИКАЦИИ НА СЪСТАВНИТЕ ЕЛЕМЕНТИ 5.4.1. Структура и механични части 5.4.1.1. Буфери 5.4.1.2. Теглични съоръжения 5.4.1.3. Шаблони за маркиране 5.4.2. Взаимодействие превозно средство/път и габарит 5.4.2.1. Талига и подвижни елементи 5.4.2.2. Колооси 5.4.2.3. Колела 5.4.2.4. Оси 5.4.3. Спиране 5.4.3.1. Съставни елементи одобрени към момента на публикуването на настоящата ТСОС 5.4.3.2. Разпределителни системи 5.4.3.3. Електронно реле за променливо натоварване/Спирачка с автоматично превключване празен/натоварен вагон 5.4.3.4. Устройство против блокиране 5.4.3.5. Автоматичен регулатор на луфт 5.4.3.6. Спирачен цилиндър/задействащо устройство 5.4.3.7. Пневматични полусъединители 5.4.3.8. Спирателен кран 5.4.3.9. Устройство за изключване на разпределителя 5.4.3.10. Гарнитура на спирачката 5.4.3.11. Накладка на спирачката 5.4.3.12. Ускорител за изпразване на главния тръбопровод 5.4.3.13. Автоматичен детектор на товар и механизъм за смяна на режима празен/пълен вагон 6. Оценка на съвместимостта и/или на пригодността за употреба на съставните елементи и проверка на подсистемата 6.1. СЪСТАВНИ ЕЛЕМЕНТИ НА ОПЕРАТИВНА СЪВМЕСТИМОСТ 6.1.1. Процедура за оценка 6.1.2. Модули 6.1.2.1. Общи положения 6.1.2.2. Съществуващи решения за съставните елементи на оперативна съвместимост 6.1.2.3. Иновативни решения за съставните елементи на оперативна съвместимост 6.1.2.4. Оценка на пригодността за употреба 6.1.3. Спецификации за оценка на съставните елементи на оперативна съвместимост 6.1.3.1. Структура и механични части 6.1.3.1.1. Буфери 6.1.3.1.2. Теглични съоръжения 6.1.3.1.3. Маркиране на товарните вагони 6.1.3.2. Взаимодействие превозно средство/път и габарит 6.1.3.2.1. Талига и елементи на движение 6.1.3.2.2. Колооси 6.1.3.2.3. Колела 6.1.3.2.4. Оси 6.1.3.3. Спиране 6.2. ПОДСИСТЕМА „ТОВАРНИ ВАГОНИ“ ОТ ПОДВИЖНИЯ СЪСТАВ НА КОНВЕНЦИОНАЛНАТА ЖЕЛЕЗОПЪТНА СИСТЕМА 6.2.1. Процедура на оценка 6.2.2. Модули 6.2.2.1. Общи положения 6.2.2.2. Иновативни решения 6.2.2.3. Оценка на поддръжката 6.2.3. Спецификации за оценка на подсистемата 6.2.3.1. Структура и механични части 6.2.3.1.1. Устойчивост на структурата на превозното средство и обезопасяване на товарите 6.2.3.2. Взаимодействие превозно средство/път и габарит 6.2.3.2.1. Динамично поведение на превозното средство 6.2.3.2.1.1. Прилагане на процедурата за частично типово одобрение 6.2.3.2.1.2. Сертифициране на нови вагони 6.2.3.2.1.3. Освобождаване от изпитвания на динамична реакция за товарните вагони, конструирани или реконструирани за скорост на движение 100 или 120 km/h. 6.2.3.2.1.4. Случаи на освобождаване от стационарни изпитания 6.2.3.2.2. Надлъжни компресивни сили за товарните вагони, съоръжени със странични буфери 6.2.3.2.3. Измерване на товарните вагони 6.2.3.3. Спиране 6.2.3.3.1. Характеристики на спиране 6.2.3.3.2. Минимални изпитвания на спирачната система 6.2.3.4. Условия на околната среда 6.2.3.4.1. Температура и други условия на околната среда 6.2.3.4.1.1. Температура 6.2.3.4.1.2. Други условия на околната среда. 6.2.3.4.2. Аеродинамични ефекти 6.2.3.4.3. Напречни ветрове 7. Прилагане 7.1. ОБЩИ ПОЛОЖЕНИЯ 7.2. ПРЕРАЗГЛЕЖДАНЕ НА ТСОС 7.3. ПРИЛАГАНЕ НА ТСОС ЗА НОВ ПОДВИЖЕН СЪСТАВ 7.4. СЪЩЕСТВУВАЩ ПОДВИЖЕН СЪСТАВ 7.4.1. Прилагане на настоящата ТСОС за съществуващия подвижен състав 7.4.2. Модернизиране и обновяване на съществуващите товарни вагони 7.4.3. Допълнителни изисквания, отнасящи се до маркирането на вагоните 7.5. ТОВАРНИ ВАГОНИ, ЕКСПЛОАТИРАНИ В РАМКИТЕ НА НАЦИОНАЛНИ, ДВУСТРАННИ, МНОГОСТРАННИ ИЛИ МЕЖДУНАРОДНИ СПОРАЗУМЕНИЯ 7.5.1. Действащи споразумения 7.5.2. Бъдещи споразумения 7.6. ДАВАНЕ НА РАЗРЕШЕНИЕ ЗА ВЪВЕЖДАНЕ В ЕКСПЛОАТАЦИЯ НА ВАГОНИ, КОИТО СА В СЪОТВЕТСТВИЕ С ТСОС 7.7. СПЕЦИФИЧНИ СЛУЧАИ 7.7.1. Въведение 7.7.2. Списък на специфичните случаи 7.7.2.1. Структура и механични части 7.7.2.1.1. Интерфейс (например скачване) между возила, между рамена и между влакове 7.7.2.1.1.1. Междурелсие 1 524 mm 7.7.2.1.1.2. Междурелсие 1 520 mm 7.7.2.1.1.3. Междурелсие 1 520 mm/1 524 mm 7.7.2.1.1.4. Междурелсие 1 520 mm 7.7.2.1.1.5. Междурелсие 1 668 mm — разстояние между осите на буферите 7.7.2.1.1.6. Интерфейс между возилата 7.7.2.1.1.7. Специфичен случай с общо значение за мрежите с габарит на пътя по-малък или равен на 193 mm 7.7.2.1.2. Безопасност при достъп и на излизане на подвижния състав 7.7.2.1.2.1. Безопасност при достъп и излизане на подвижния състав — Ирландия и Северна Ирландия 7.7.2.1.3. Устойчивост на структурата на превозното средство и обезопасяване на товарите 7.7.2.1.3.1. Път с междурелсие 1 520 mm 7.7.2.1.3.2. Път с междурелсие 1 668 mm — вдигане и повдигане 7.7.2.2. Взаимодействие превозно средство/път и габарит 7.7.2.2.1. Кинематичен габарит 7.7.2.2.1.1. Кинематичен габарит — Великобритания 7.7.2.2.1.2. Товарни вагони за коловози с междурелсия 1 520 mm и 1 435 mm 7.7.2.2.1.3. Кинематичен габарит — Финландия 7.7.2.2.1.4. Кинематичен габарит — Испания и Португалия 7.7.2.2.1.5. Кинематичен габарит — Ирландия 7.7.2.2.2. Статично натоварване на ос, динамично натоварване на колело и линейно натоварване 7.7.2.2.2.1. Статично натоварване на ос, динамично натоварване на колело и линейно натоварване — Финландия 7.7.2.2.2.2. Статично натоварване на ос, динамично натоварване на колело и линейно натоварване — Великобритания 7.7.2.2.2.3. Статично натоварване на ос, динамично натоварване на колело и линейно натоварване — Литва, Латвия, Естония 7.7.2.2.2.4. Статично натоварване на ос, динамично натоварване на колело и линейно натоварване — Ирландия и Северна Ирландия 7.7.2.2.3. Параметри на подвижния състав, които въздействат върху пътните системи за мониторинг 7.7.2.2.4. Динамично поведение на превозното средство 7.7.2.2.4.1. Списък на специфичните случаи за диаметрите на колелата в зависимост от различните габарити на пътя 7.7.2.2.4.2. Материали, използвани за направата на колелата 7.7.2.2.4.3. Случаи на специално натоварване 7.7.2.2.4.4. Динамично поведение на возилата — Испания и Португалия 7.7.2.2.4.5. Динамично поведение на возилата — Ирландия и Северна Ирландия 7.7.2.2.5. Надлъжни компресивни сили 7.7.2.2.5.1. Надлъжни компресивни сили — Полша и Словакия за избрани за оперативна съвместимост линии с междурелсие 1 520 mm, Литва, Латвия и Естония 7.7.2.2.6. Талига и подвижни елементи 7.7.2.2.6.1. Талиги и подвижни елементи — Полша и Словакия за избрани линии с междурелсие 1 520 mm, Литва, Латвия и Естония 7.7.2.2.6.2. Талиги и подвижни елементи — Испания и Португалия 7.7.2.3. Спиране 7.7.2.3.1. Характеристики на спиране 7.7.2.3.1.1. Технически характеристики на спиране — Великобритания 7.7.2.3.1.2. Технически характеристики на спиране — Полша и Словакия за избрани за оперативна съвместимост линии с междурелсие 1 520 mm, Литва, Латвия и Естония 7.7.2.3.1.3. Технически характеристики на спиране — Финландия 7.7.2.3.1.4. Технически характеристики на спиране — Испания и Португалия 7.7.2.3.1.5. Технически характеристики на спиране — Финландия, Швеция, Норвегия, Естония, Литва и Латвия 7.7.2.3.1.6. Технически характеристики на спиране — Ирландия и Северна Ирландия 7.7.2.3.2. Ръчна спирачка 7.7.2.3.2.1. Ръчна спирачка — Великобритания 7.7.2.3.2.2. Ръчна спирачка — Ирландия и Северна Ирландия 7.7.2.4. Условия на околната среда 7.7.2.4.1. Условия на околната среда 7.7.2.4.1.1. Условия на околната среда — Испания и Португалия 7.7.2.4.2. Противопожарна безопасност 7.7.2.4.2.1. Противопожарна безопасност — Испания и Португалия 7.7.2.4.3. Електрическа защита 7.7.2.4.3.1. Електрическа защита — Полша и Словакия за избрани линии с междурелсие 1 520 mm, Литва, Латвия и Естония 7.7.3. Таблица на специфичните случаи, предвидени от държава-членка

Съдържание: приложения







Позоваване Наименование А Конструкция и механични елементи Б Конструкция и механични елементи — Маркировка на товарни вагони В Взаимодействие между релсовия път и габарита на превозното средство — Кинематичен габарит Д Взаимодействие между релсовия път и габарита на превозното средство — Размери на колоосите и допустими отклонения от стандартния габарит Е Комуникация — Способност на превозното средство да обменя информация с пътното оборудване Ж Условия на околната среда — Влажност И Спиране — Интерфейси на съставните елементи за оперативна съвместимост на спирачната система Й Взаимодействие между релсовия път и габарита на превозното средство — Талиги и подвижни елементи К Взаимодействие между релсовия път и габарита на превозното средство — Колооси Л Взаимодействие между релсовия път и габарита на превозното средство — Колела М Взаимодействие между релсовия път и габарита на превозното средство — Оси Н Конструкция и механични елементи — Допустими натоварвания за методите на статични изпитвания О Условия на околната среда — Изисквания TRIV П Технически характеристики на спирането — Оценка на елементите на оперативна съвместимост Р Процедура за оценка на елементите на оперативна съвместимост С Взаимодействие между релсовия път и габарита на превозното средство — Надлъжни компресивни сили Т Спиране — Характеристики на спиране У Специфични случаи, кинематичен габарит — Великобритания Ф Специфични случаи, кинематичен габарит, габарит на релсовия път 1 520 mm Х Специфични случаи, технически характеристики на спиране — Великобритания Ц Специфични случаи, кинематичен габарит, Финландия, статичен габарит FIN1 Ч Специфични случаи, държави-членки Испания и Португалия Ш Съставни елементи — Талиги и ходова част Щ Конструкция и механични елементи — Изпитвания на удар между буфери АА Процедура на оценка — Проверка на подсистемите ББ Конструкция и механични елементи — Неподвижно закрепване на сигнални лампи на опашката на влака ВВ Конструкция и механични елементи — Източници на умора от натоварване ГГ Разпоредби за оценка на поддръжката ДД Конструкция и механични елементи — Стъпала и дръжки ЕЕ Спирачна система — Списък на одобрените съставни елементи на спирачката ЖЖ Специфични случаи — Ирландски товарен габарит ЗЗ Специфични случаи — Ирландия и Северна Ирландия — Интерфейс между превозни средства ИИ Взаимодействие между релсовия път и габарита на превозното средство — Процедура на оценка: граници за измененията в товарните вагони, които не изискват ново одобрение ЙЙ ЛЛ Справочен документ във връзка с откриването на прегрети букси ШШ Конструкция и механични елементи — Изисквания за здравина на някои видове части на вагоните ЩЩ Конструкция и механични елементи — Допустими натоварвания на базата на критерии за удължаване

ТРАНСЕВРОПЕЙСКА КОНВЕНЦИОНАЛНА ЖЕЛЕЗОПЪТНА СИСТЕМА

Техническа спецификация за оперативна съвместимост, подсистема „Подвижен състав — товарни вагони“

1. ВЪВЕДЕНИЕ

1.1. ТЕХНИЧЕСКИ ОБХВАТ

Настоящата ТСОС се отнася до подсистема „Подвижен състав“, упомената в точка 1 от приложение II към Директива 2001/16/ЕО.

Допълнителна информация относно подсистема „Подвижен състав“ е представена в раздел 2.

Настоящата ТСОС касае единствено товарните вагони.

1.2. ГЕОГРАФСКИ ОБХВАТ

Географският обхват на настоящата ТСОС е трансевропейската железопътна система така, както е описана в приложение I към Директива 2001/16/ЕИО.

1.3. СЪДЪРЖАНИЕ НА НАСТОЯЩАТА ТСОС

В съответствие с член 5, параграф 3 от Директива 2001/16/ЕО настоящата ТСОС:

а) определя обхвата си (част от мрежата или от подвижния състав, посочена в приложение I към директивата; подсистемата или част от подсистемата, посочени в приложение II към директива) — раздел 2;

б) установява основните изисквания за всяка съответна подсистема и интерфейсите по отношение на останалите подсистеми — раздел 3;

в) определя функционалните и технически спецификации, на които следва да отговарят подсистемата и нейните интерфейси по отношение на останалите подсистеми. При необходимост тези спецификации могат да се различават в зависимост от използването на подсистемата, например по отношение на категориите линии, възли и/или подвижния състав предвидени в приложение I към директивата — раздел 4;

г) определя съставните елементи на оперативна съвместимост и интерфейсите обхванати от европейските спецификации, включително европейските стандарти, които са необходими за постигането на оперативна съвместимост на трансевропейска конвенционална железопътна система — раздел 5;

д) определя, за всеки отделен случай, процедурите за оценка на съвместимостта или на пригодността за употреба. Това включва по-специално модулите, определени в Решение 93/465/ЕИО, или, когато това е уместно, специфичните процедури за прилагане за оценката на съвместимостта или на пригодността за използване на елементите на оперативна съвместимост и проверките „ЕО“ на подсистемите — раздел 6;

е) посочва стратегиите за прилагане на настоящата ТСОС. Необходимо е преди всичко да се определят етапите, които следва да бъдат изминати за постигане на постепенното преминаване от настоящото състояние към крайното състояние, за което ТСОС ще бъде стандарт — раздел 7;

ж) указва за заинтересования персонал професионалната квалификация и условията на здраве и безопасност на работното място, изисквани при експлоатацията и поддръжката на визираната подсистема, както и за въвеждането на ТСОС — раздел 4.

Освен това, в съответствие с член 5, параграф 5, за всяка ТСОС могат да бъдат определени специфични случаи, като те са посочени в раздел 7;

Освен това настоящата ТСОС съдържа също в раздел 4 правилата за експлоатация и за поддръжка, специфични за областта, упомената в точки 1.1 и 1.2 по-горе.

2. ОПРЕДЕЛЯНЕ НА ПОДСИСТЕМАТА/ОБХВАТ

2.1. ОПРЕДЕЛЯНЕ НА ПОДСИСТЕМАТА

Подвижният състав, предмет на настоящата ТСОС, включва товарните вагони, които са в състояние да преминат по цялата или по част от трансевропейската конвенционална железопътна система. Товарните вагони включват подвижния състав, предназначен за превоз на камиони.

Настоящата ТСОС се прилага за новите, модернизираните или обновените товарни вагони, въведени в експлоатация след влизането в сила на настоящата ТСОС.

Настоящата ТСОС не се прилага за товарните вагони, предмет на договор, подписан преди датата на влизането в сила на настоящата ТСОС.

Раздели 7.3, 7.4, и 7.5 описват при какви условия и при какви изключения трябва да бъдат спазвани изискванията на настоящата ТСОС.

Подсистемата „Подвижен състав на товарните вагони“ включва структурата на превозното средство, спирачната система и елементите ѝ, съоръженията за скачване между возила и органите на движение (талиги, колооси и т.н), окачване, врати и системи за комуникация.

Процедурите по поддръжката, позволяващи задължителната корективна поддръжка и превантивната поддръжка, което да позволи безопасността на движението и постигането на изискваните технически характеристики, също са включени в настоящата ТСОС. Те са специфицирани в раздел 4.2.8.

Изискванията, свързани с шума, предизвикван от товарните вагони, са изключени от настоящата ТСОС, с изключение на изискванията, свързани с поддръжката, поради факта, че тези изисквания са предмет на отделна ТСОС, отнасяща се до шума, предизвикван от товарните вагони, локомотивите, мотрисните влакове и пътническите вагони.

2.2. ФУНКЦИИ НА ПОДСИСТЕМАТА

Товарните вагони участват в следните функции:

„Товарни превози“ — товарните вагони осигуряват условия за експлоатация и за превоз на товари при пълна безопасност.

„Движение на подвижен състав“ — товарните вагони са пригодни да се движат по железопътната мрежа при пълна безопасност и участват в спирането на влака.

„Поддържане и предоставяне на данни за подвижния състав, инфраструктурата и разписанието за движение на влаковете“ — спецификацията на плана за поддръжка и сертифицирането на предприятията за поддръжка позволяват контрола на поддръжката на товарните вагони. Данните, свързани с товарните вагони, се съдържат в регистъра на подвижния състав, отбелязани върху самите вагони и евентуално предадени от устройството за комуникация между возила и между превозно средство и път.

„Експлоатация на влак“ — товарните вагони са в състояние за безопасна експлоатация при всичките очаквани условия на околната среда и при определени очаквани ситуации.

„Предоставяне на услуги на клиентите на товарните превози“ — данните, свързани с един товарен вагон, предназначени за извършването на услуги на клиентите, се предоставят от регистъра на подвижния състав, те са отбелязани върху самите вагони и се предават евентуално от устройствата за комуникация между возила и между превозно средство и път.

2.3. ИНТЕРФЕЙСИ НА ПОДСИСТЕМАТА

Следните интерфейси касаят подвижния състав на товарните вагони:

Подсистема „Контрол, управление и сигнализация“

— параметри на подвижния състав, които въздействат върху пътните системи за надзор — — детектор на прегрети букси — електрическо откриване на колоосите — броячи на оси

— характеристики на спиране

Подсистема „Експлоатация и управление на движението“

— интерфейс между возилата, между влакови състави от возила и между влакове

— затваряне и заключване на вратите

— обезопасяване на товара

— правила на товарене

— опасни товари

— надлъжни компресивни сили

— характеристики на спиране

— аеродинамични ефекти

— поддръжка

Подсистема „Телематични приложения за товарни услуги“

— референтна база данни на подвижния състав

— база експлоатационни данни на товарните вагони и интермодални елементи

Подсистема „Инфраструктура“

— интерфейс между возилата, между влакови състави от возила и между влакове

— буфери

— кинематичен габарит

— статично натоварване на ос, динамично натоварване на колело и линейно натоварване

— динамично поведение на превозното средство

— характеристики на спиране

— противопожарна безопасност

Подсистема „Енергия“

— електрическа защита

Аспекти свързани с шума

— поддръжка

Директива 96/49/ЕО на Съвета и нейното приложение (RID)

— опасни товари

3. ОСНОВНИ ИЗИСКВАНИЯ

3.1. ОБЩИ ПОЛОЖЕНИЯ

В обхвата на настоящата ТСОС съответствието на описаните спецификации:

— с раздел 4 за подсистемата

— и с раздел 5 за съставните елементи на оперативна съвместимост,

както го доказва положителният резултат от оценката на:

— съответствието и/или пригодността за използване на елементите на оперативна съвместимост,

— и проверката на подсистемата съобразно описанието, представено в раздел 6,

гарантира спазването на съответните основни изисквания, посочени в раздел 3 от настоящата ТСОС.

Освен това, когато основните изисквания са частично удовлетворени от националните правила, чрез:

— отворени и запазени точки така, както са описани в настоящата ТСОС,

— една евентуална дерогация съгласно член 7 от Директива 2001/16/ЕО,

— специфичните случаи, описани в раздел 7.7 от настоящата ТСОС,

оценката на съответната съвместимост ще бъде извършена съобразно процедурите под отговорността на заинтересованата държава-членка.

Съобразно разпоредбите на член 4, параграф 1 от Директива 2001/16/ЕО трансевропейската конвенционална железопътна система, подсистемите и елементите на оперативна съвместимост трябва да отговарят на съответните основни изисквания представени в приложение III към Директива 2001/16/ЕО.

3.2. ОСНОВНИТЕ ИЗИСКВАНИЯ СЕ ОТНАСЯТ ДО:

— безопасност

— надеждност и годност

— здраве

— опазване на околната среда

— техническа съвместимост.

Тези изисквания съдържат общите изисквания и специфичните изисквания за всяка подсистема.

3.3. ОБЩИ ИЗИСКВАНИЯ

3.3.1. БЕЗОПАСНОСТ

Проектирането, конструирането или сглобяването и производството, поддръжката и мониторингът на критичните за безопасността елементи, и по-специално елементите, участващи в движението на влаковете, трябва да гарантират безопасността на равнището, отговарящо на определените цели за мрежата, включително специфицираните аварийни ситуации.

Това основно изискване е удовлетворено от функционалните и технически спецификации на следните раздели:

— 4.2.2.1 (Интерфейс между возилата)

— 4.2.2.2 (Безопасност на достъп и на излизане на подвижния състав)

— 4.2.2.3 (Якост на структурата на превозното средство)

— 4.2.2.5 (Маркиране на товарните вагони)

— 4.2.3.4 (Динамично поведение на превозното средство)

— 4.2.3.5 (Надлъжни компресивни сили)

— 4.2.4 (Спиране)

— 4.2.6 (Условия на околната среда)

— 4.2.7 (Система за защита), с изключение на 4.2.7.3 (Електрическа защита),

— 4.2.8 (Поддръжка)

Параметрите, които участват в контакта между колелото и релсата, трябва да отговарят на стабилността на движението, за да гарантират движение в пълна безопасност при максималната разрешена скорост.

Това основно изискване е удовлетворено от функционалните и технически спецификации на следните раздели:

— 4.2.3.2 (Статично и линейно натоварване на ос)

— 4.2.3.4 (Динамично поведение на превозното средство)

— 4.2.3.5 (Надлъжни компресивни сили),

Използваните компоненти трябва да бъдат устойчиви на специфицираните нормални и изключителни усилия по време на експлоатационния им живот. Техните случайни неизправности трябва да бъдат ограничени по отношение последствията върху безопасността посредством подходящи мерки.

Това основно изискване е удовлетворено от функционалните и технически спецификации на следните раздели:

— 4.2.2.1 (Интерфейс между возилата)

— 4.2.2.2 (Безопасност при достъп и на излизане на подвижния състав)

— 4.2.2.3 (Устойчивост на структурата на превозното средство)

— 4.2.2.4 (Затваряне и заключване на вратите)

— 4.2.2.6 (Опасни товари)

— 4.2.3.3.2 (Откриване на прегрети букси)

— 4.2.4 (Спиране)

— 4.2.6 (Условия на околната среда)

— 4.2.8 (Поддръжка)

Концепцията на неподвижното оборудване и на подвижния състав, както и изборът на използваните материали, трябва да целят ограничаването на възникването, на разпространяването и на последствията от огъня и от изгорелите газове в случай на пожар.

Това основно изискване е удовлетворено от функционалните и технически спецификации на следните раздели:

— 4.2.7.2 (Противопожарна безопасност)

Устройствата, предназначени да бъдат използвани от потребителите, трябва да бъдат проектирани по такъв начин, че да не компрометират сигурната експлоатация на системите или здравето и безопасността на потребителите в случай на предвидимо използване, неотговарящо на обявените инструкции.

Това основно изискване е удовлетворено от функционалните и технически спецификации на следните раздели:

— 4.2.2.1 (Интерфейс между возилата),

— 4.2.2.2 (Безопасност при достъп и на излизане на подвижния състав)

— 4.2.2.4 (Затваряне и заключване на вратите)

— 4.2.4 (Спиране)

3.3.2. НАДЕЖДНОСТ И ГОДНОСТ

Мониторингът и поддръжката на неподвижните и на подвижните елементи, участващи в движението на влаковете, трябва да бъдат организирани, провеждани и измервани по начин, позволяващ поддържане на техните функции при предвидените условия.

Това основно изискване е удовлетворено от функционалните и технически спецификации на следните раздели:

— 4.2.2.1 (Интерфейс между возилата)

— 4.2.2.2 (Безопасност при достъп и на излизане на подвижния състав)

— 4.2.2.3 (Устойчивост на структурата на превозното средство)

— 4.2.2.4 (Затваряне и заключване на вратите)

— 4.2.2.5 (Маркиране на товарните вагон)

— 4.2.2.6 (Опасни товари)

— 4.2.4.1 (Характеристики на спиране)

— 4.2.7.2.2.5 (Поддържане на мерките за противопожарна безопасност)

— 4.2.8 (Поддръжка)

3.3.3. ЗДРАВЕ

Материалите, които при ползване могат да застрашат здравето на лицата, имащи достъп до тях, не трябва да бъдат използвани в конструкцията на влакове и на железопътните инфраструктури.

Това основно изискване е удовлетворено от функционалните и технически спецификации на следните раздели:

— 4.2.8 (Поддръжка)

Изборът, въвеждането в употреба и използването на тези материали трябва да целят ограничаването на изпускането на вредни или опасни газове, по-специално в случай на пожар.

Това основно изискване е удовлетворено от функционалните и технически спецификации на следните раздели:

— 4.2.7.2 (Противопожарна безопасност)

— 4.2.8 (Поддръжка)

3.3.4. ОПАЗВАНЕ НА ОКОЛНАТА СРЕДА

Въздействието върху околната среда на въвеждането и на експлоатацията на трансевропейската конвенционална железопътна система трябва да бъдат оценени и взети предвид при проектирането на тази система в съответствие действащите разпоредби на Общността.

Това основно изискване не се разглежда в рамките на настоящата ТСОС.

Материалите, използвани в конструкцията на влаковете и на инфраструктурата, не трябва да отделят вредни или опасни за околната среда газове, по-специално в случай на пожар.

Това основно изискване е удовлетворено от функционалните и технически спецификации на следните раздели:

— 4.2.7.2 (Противопожарна безопасност)

— 4.2.8 (Поддръжка)

Подвижният състав и системите за захранване с енергия трябва да бъдат проектирани и изпълнени по такъв начин, че да бъдат електромагнитно съвместими с инсталациите и оборудването на публичните или частни мрежи, с които могат евентуално да бъдат свързани.

Това основно изискване е удовлетворено от функционалните и технически спецификации на следните раздели:

— 4.2.3.3 (Параметри на подвижния състав, които въздействат върху пътните системи за мониторинг)

Експлоатацията на трансевропейската конвенционална железопътна система трябва да бъде съобразена с нормативно определените равнища на шум.

Това основно изискване е удовлетворено от функционалните и технически спецификации на следните раздели:

— 4.2.8. (Поддръжка).

— 4.2.3.4 (Динамично поведение на превозното средство)

Експлоатацията на трансевропейската конвенционална железопътна система не трябва да бъде източник в земята на вибрации на недопустимо високо равнище за дейностите и средата в близост до инфраструктурата при нормалното ѝ използване.

Това основно изискване е удовлетворено от функционалните и технически спецификации на следните раздели:

— 4.2.3.2 (Статично и линейно натоварване на ос)

— 4.2.3.4. (Динамично поведение на превозното средство)

— 4.2.8. (Поддръжка)

3.3.5. ТЕХНИЧЕСКА СЪВМЕСТИМОСТ

Техническите характеристики на инфраструктурите и на неподвижното оборудване трябва да бъдат съвместими помежду си и с тези на влаковете пригодни да се движат по трансевропейската конвенционална железопътна система.

Когато спазването на тези характеристики се окаже твърде трудно, в някои сектори на мрежата е възможно прилагането на временни мерки, които да гарантират бъдещата съвместимост.

Това основно изискване е удовлетворено от функционалните и технически спецификации на следните раздели:

— 4.2.3.1 (Кинематичен габарит)

— 4.2.3.2 (Статично и линейно натоварване на ос)

— 4.2.3.4 (Динамично поведение на превозното средство)

— 4.2.3.5 (Надлъжни компресивни сили)

— 4.2.4 (Спиране)

— 4.2.8 (Поддръжка)

3.4. СПЕЦИФИЧНИ ИЗИСКВАНИЯ ЗА ПОДСИСТЕМА „ПОДВИЖЕН СЪСТАВ“

3.4.1. БЕЗОПАСНОСТ

Структурата на подвижния състав и на свързващите елементи между возилата трябва да бъде проектирана така, че да защитава пътниците и пространствата, предназначени за управлението на влака, в случай на сблъскване или на дерайлиране.

Това основно изискване не се разглежда в рамките на настоящата ТСОС.

Електрическото оборудване не трябва да компрометира безопасността на действието на инсталациите за контрол, управление и сигнализация.

Това основно изискване не се разглежда в рамките на настоящата ТСОС.

Технологията на спиране, както и упражняваното усилие, трябва да бъдат съвместими с конструкцията на пътя, на съоръженията и на системите за сигнализация.

Това основно изискване е удовлетворено от функционалните и технически спецификации на следните раздели:

— 4.2.3.5 (Надлъжни компресивни сили),

— 4.2.4 (Спиране)

Необходимо е да бъдат взети мерки по отношение достъпа до съставните елементи под напрежение, за да не бъде застрашена безопасността на лицата.

Това основно изискване е удовлетворено от функционалните и технически спецификации на следните раздели:

— 4.2.2.5 (Маркиране на товарните вагон)

— 4.2.7.3 (Електрическа защита)

— 4.2.8 (Поддръжка)

Необходимо е да се предвидят съоръжения, които да позволяват пътниците да могат да предупреждават машиниста и бордовия персонал за евентуална опасност, както и да се свързват с тях.

Това основно изискване не следва да бъде удовлетворявано в рамките на настоящата ТСОС.

Вратите за достъп трябва да бъдат съоръжени със система за отваряне и затваряне, която да гарантира безопасността на пътниците.

Това основно изискване не следва да бъде удовлетворявано в рамките на настоящата ТСОС.

Трябва да бъдат предвидени и обозначени аварийни изходи.

Това основно изискване не следва да бъде удовлетворявано в рамките на настоящата ТСОС.

Следва да бъдат предвидени подходящи разпоредби за вземане предвид на особените условия на безопасност в тунелите с голяма дължина.

Това основно изискване не следва да бъде удовлетворявано в рамките на настоящата ТСОС.

На борда на влаковете е задължително да бъде монтирана система за аварийно осветление, разполагаща с достатъчна автономия.

Това основно изискване не следва да бъде удовлетворявано в рамките на настоящата ТСОС.

Влаковете трябва да бъдат оборудвани със система за комуникация, позволяваща предаване на съобщения на вниманието на пътниците от персонала на влака и от наземния контрол.

Това основно изискване не следва да бъде удовлетворявано в рамките на настоящата ТСОС.

3.4.2. НАДЕЖДНОСТ И ГОДНОСТ

Концепцията на жизненоважното оборудване, на елементите, свързани с движението, с тракцията и със спирането, както и елементите от системата за контрол, управление и сигнализация, трябва да позволяват, в случай на аварийна ситуация, продължаването на действието на влака без вредни последствия за оборудването, което продължава да работи.

Това основно изискване е удовлетворено от функционалните и технически спецификации на следните раздели:

— 4.2.4.1.2.6 (Защита срещу блокиране, виж също раздел 5.3.3.3 и приложение I)

— 5.4.1.2 (Теглични съоръжения)

— 5.4.2.1 (Талига и подвижни елементи)

— 5.4.2.2 (Колооси)

— 5.4.3.8 (Спирателен клан)

3.4.3. ТЕХНИЧЕСКА СЪВМЕСТИМОСТ

Електрическото оборудване трябва да бъде съвместимо с действието на инсталациите за контрол, управление и сигнализация.

Това основно изискване не следва да бъде удовлетворявано в рамките на настоящата ТСОС.

В случай на електрическо задвижване характеристиките на устройствата за приемане на тока трябва да позволяват движението на влаковете при системите за енергозахранване на трансевропейската конвенционална железопътна система.

Това основно изискване не следва да бъде удовлетворявано в рамките на настоящата ТСОС.

Характеристиките на подвижния състав трябва да му позволяват да се движи по всички линии, по които е предвидена неговата експлоатация.

Това основно изискване е удовлетворено от функционалните и технически спецификации на следните раздели:

— 4.2.2.3 (Устойчивост на структурата на превозното средство)

— 4.2.3.1 (Кинематичен габарит)

— 4.2.3.2 (Статично и линейно натоварване на ос)

— 4.2.3.3 (Параметри на подвижния състав, които въздействат върху наземните системи за мониторинг)

— 4.2.3.4 (Динамично поведение на превозното средство)

— 4.2.3.5 (Надлъжни компресивни сили)

— 4.2.4 (Спиране)

— 4.2.6 (Условия на околната среда)

— 4.2.8 (Поддръжка)

▼M2 —————

▼B

3.5. СПЕЦИФИЧНИ ИЗИСКВАНИЯ, ОТНАСЯЩИ СЕ ДО ПОДДРЪЖКАТА

3.5.1. ЗДРАВЕ И БЕЗОПАСНОСТ

Техническата инсталация и процедурите, използвани в центровете за поддръжка, трябва да гарантират сигурна експлоатация на съответните подсистеми и да не представляват опасност за здравето и безопасността.

Това основно изискване е удовлетворено от функционалните и технически спецификации на следните раздели:

— 4.2.8 (Поддръжка)

3.5.2. ОПАЗВАНЕ НА ОКОЛНАТА СРЕДА

Техническото оборудване и процедурите, използвани в центровете за поддръжка, не трябва да превишават допустимите равнища на вредно въздействие върху околната среда.

Това основно изискване не е удовлетворено от функционалните и технически спецификации в рамките на настоящата ТСОС.

3.5.3. ТЕХНИЧЕСКА СЪВМЕСТИМОСТ

Оборудването за поддръжка на конвенционалния подвижен състав трябва да позволява провеждането на операции по безопасност, хигиенизиране и комфорт на всички возила, за които те са проектирани.

Това основно изискване е удовлетворено от функционалните и технически спецификации на следните раздели:

— 4.2.8 (Поддръжка)

3.6. СПЕЦИФИЧНИ ИЗИСКВАНИЯ ЗА ДРУГИТЕ ПОДСИСТЕМИ, КАСАЕЩИ СЪЩО И ПОДСИСТЕМАТА „ПОДВИЖЕН СЪСТАВ“

3.6.1. ПОДСИСТЕМА „ИНФРАСТРУКТУРА“

3.6.1.1. Безопасност

Трябва да бъдат взети подходящи мерки за избягване на достъпа или на нежелателното проникване в инсталациите.

Трябва да бъдат взети мерки за ограничаване на рисковете за лицата, по-специално при преминаването на влаковете през гарите.

Инфраструктурата, до която гражданите имат достъп, трябва да бъде проектирана така, че да бъдат ограничени рисковете за безопасността на лицата (стабилност, противопожарна безопасност, достъпи, евакуация, перони и други).

Следва да бъдат предвидени подходящи разпоредби за вземане под внимание особените условия на безопасност в тунелите с голяма дължина.

Това основно изискване не следва да бъде удовлетворявано в рамките на настоящата ТСОС.

3.6.2. ПОДСИСТЕМА „ЕНЕРГИЯ“

3.6.2.1. Безопасност

Действието на системите за енергозахранване не трябва да компрометира нито безопасността на влаковете, нито тази на лицата (потребители, персонал по експлоатацията, жители в близост до съоръженията и трети лица).

Това основно изискване не следва да бъде удовлетворявано в рамките на настоящата ТСОС.

3.6.2.2. Опазване на околната среда

Действието на съоръженията за електрозахранване или за захранване с термична енергия не трябва да смущават скорост над пределно допустимите стойности.

Това основно изискване не следва да бъде удовлетворявано в рамките на настоящата ТСОС.

3.6.2.3. Техническа съвместимост

Системите за захранване с електрическа/термична енергия, които се използват, трябва:

— да позволяват на влаковете да постигат определените технически спецификации,

— в случая на система за електрозахранване да бъдат съвместими с устройствата за приемане на тока инсталирани на влака.

Това основно изискване не следва да бъде удовлетворявано в рамките на настоящата ТСОС.

3.6.3. КОНТРОЛ, УПРАВЛЕНИЕ И СИГНАЛИЗАЦИЯ

3.6.3.1. Безопасност

Използваните инсталации за контрол, управление и сигнализация трябва да позволяват движението на влаковете, които отговарят на равнището на безопасност в съответствие с целите, определени за мрежата. Системите за контрол, управление и сигнализация трябва да продължават да гарантират движението при пълна безопасност на влаковете, които имат разрешение да се движат при специфицирана аварийна ситуация.

Това основно изискване не следва да бъде удовлетворявано в рамките на настоящата ТСОС.

3.6.3.2. Техническа съвместимост

Всяка нова инфраструктура или нов подвижен състав, конструирани или развити след приемането на съвместимите системи за контрол, управление и сигнализация, трябва да бъдат пригодени за използване с тези системи. Оборудването за контрол, управление и сигнализация, инсталирано в кабините за управление на влаковете, трябва да позволява нормалната експлоатация при специфицираните условия в рамките на трансевропейската конвенционална железопътна система.

Това основно изискване е удовлетворено от функционалните и технически спецификации на следните раздели:

— 4.2.3.3.1 (Електрическа защита)

— 4.2.4 (Спиране)

3.6.4. ЕКСПЛОАТАЦИЯ И УПРАВЛЕНИЕ НА ДВИЖЕНИЕТО

3.6.4.1. Безопасност

Хармонизирането на правилата за експлоатация на мрежите, както и квалификацията на машинистите и на бордовия персонал и този от диспечерските центрове трябва да гарантират сигурна експлоатация като вземат предвид за различните изисквания на трансграничните и на вътрешните служби.

Операциите и периодичността на поддръжката, обучението и професионалната квалификация на персонала по поддръжката от диспечерските центрове, както и системата за качество прилагана в съответните центрове за контрол и за поддръжка на заинтересованите експлоатационни предприятия трябва да гарантират високо равнище на безопасност.

Това основно изискване е удовлетворено от функционалните и технически спецификации на следните раздели:

— 4.2.2.5 (Маркиране на товарните вагон),

— 4.2.4 (Спиране)

— 4.2.8 (Поддръжка)

3.6.4.2. Надеждност и годност

Операциите и периодичността на поддръжката, обучението и професионалната квалификация на персонала от центъра за поддръжка и контрол, както и системата за качество, прилагана в съответните центрове за контрол, и за поддръжка на заинтересованите експлоатационни предприятия трябва да гарантират високо равнище на надеждност и на годност на системата.

Това основно изискване е удовлетворено от функционалните и технически спецификации на следните раздели:

— 4.2.8 (Поддръжка)

3.6.4.3. Техническа съвместимост

Правилата за експлоатация на мрежата, квалификацията на машинистите, на бордовия персонал и на лицата, отговорни за управлението на движението, трябва да бъдат такива, че да гарантират ефективността на експлоатацията на трансевропейската конвенционална железопътна система, като едновременно с това не се забравят и различните изисквания на националните или гранични служби.

Това основно изискване не следва да бъде удовлетворявано в рамките на настоящата ТСОС.

3.6.5. ТЕЛЕМАТИЧНИ ПРИЛОЖЕНИЯ ЗА ТОВАРНИТЕ И ПЪТНИЧЕСКИТЕ ПРЕВОЗИ

3.6.5.1. Техническа съвместимост

Основните изисквания в областта на телематичните приложения гарантират минимално качество на услугите предоставяни на пътниците и на клиентите от търговския сектор относно, преди всичко, техническата съвместимост.

Трябва да бъдат взети мерки, за да се гарантира, че:

— базата данни, софтуерът и протоколите за комуникация на данни са изготвени така, че да гарантират максимални възможности за обмен на данни, от една страна, между различните приложения и, от друга страна, между различните експлоатационни предприятия, като се изключват търговските и поверителните данни,

— информацията е лесно достъпна за потребителите.

Това основно изискване не следва да бъде удовлетворявано в рамките на настоящата ТСОС.

3.6.5.2. Надеждност и годност

Методите на употреба, управление, актуализация и на поддръжка на тези бази данни, софтуер и протоколи за комуникация на данни трябва да гарантират ефективността на тези системи и качеството на предоставяните услуги.

Това основно изискване не следва да бъде удовлетворявано в рамките на настоящата ТСОС.

3.6.5.3. Здраве

Интерфейсите на тези системи с потребителите трябва да спазват минималните правила в областта на ергономията и опазването на здравето.

Това основно изискване не следва да бъде удовлетворявано в рамките на настоящата ТСОС.

3.6.5.4. Безопасност

Подходящите равнища на цялост и на безопасност на действие трябва да бъдат гарантирани за съхраняването или за предаването на информация свързана с безопасността.

Това основно изискване не следва да бъде удовлетворявано в рамките на настоящата ТСОС.

4. ОПРЕДЕЛЯНЕ НА ХАРАКТЕРИСТИКИТЕ НА ПОДСИСТЕМАТА

4.1. ВЪВЕДЕНИЕ

Трансевропейската конвенционална железопътна система, за която се прилага Директива 2001/16/ЕО и чиято част е подсистемата „Подвижен състав на товарните вагони“, е интегрирана система, чието съответствие следва да бъде проверено. Това съответствие трябва да бъде контролирано по-специално от гледна точка на интерфейсите спрямо системата, в която е интегрирана, както и спрямо правилата за експлоатация и за поддръжка.

Техническите и функционални спецификации на подсистемата и на нейните интерфейси, описани в раздели 4.2 и 4.3, не налагат специфичното използване на технологии и технически решения, с изключение, когато е абсолютно необходимо за оперативната съвместимост на трансевропейската железопътна система. Но новаторските решения за оперативната съвместимост могат да наложат изготвянето на нови спецификации и/или на нови методи на оценка. За да се позволи въвеждане на новаторски технологии, тези спецификации и методи за оценка трябва да бъдат изготвени в съответствие с процедурите, описани в раздели 6.1.2.3 и 6.2.2.2.

Подсистемата подвижен състав товарни вагони се определя в настоящия раздел 4, като се вземат предвид всички приложими основни изисквания.

4.2. ФУНКЦИОНАЛНИ И ТЕХНИЧЕСКИ СПЕЦИФИКАЦИИ НА ПОДСИСТЕМАТА

4.2.1. ОБЩИ ПОЛОЖЕНИЯ

Предвид основните изисквания в раздел 3 функционалните и техническите спецификации на подсистема „Подвижен състав на товарните вагони“ се разпределят, както следва:

— Структура и механични части

— Взаимодействие превозно средство/път и габарит

— Спиране

— Комуникация

— Условия на околната среда

— Система за защита

— Поддръжка

Тези заглавия съдържат следните основни параметри:

Интерфейс (например скачване) между возила, рамена и влакове

Безопасност при достъп и излизане на подвижния състав

Якост на основната структура на превозното средство

Обезопасяване на товара

Затваряне и заключване на вратите

Маркиране на товарните вагони

Опасни товари

Кинематичен габарит

Статично линейно натоварване натоварване на ос

Параметри на подвижния състав, които въздействат върху пътните системи за мониторинг

Динамично поведение на превозното средство

Надлъжни компресивни сили

Характеристики на спиране

Способност на превозното средство да предава информация на друго превозно средство

Способност на превозното средство да обменя информация с пътното оборудване

Условия на околната среда

Аеродинамични ефекти

Напречни ветрове

Аварийни мерки

Противопожарна безопасност

Електрическа защита

План за поддръжка

За всеки един от основните параметри една точка, озаглавена „Общи положения“, въвежда останалите точки.

В следващите точки са представени подробно условията, които трябва да бъдат спазени, за да се удовлетворят изискванията, представени в точка „Общи положения“.

4.2.2. СТРУКТУРА И МЕХАНИЧНИ ЧАСТИ

4.2.2.1. Интерфейс (например скачване) между коли, рамена и влакове

4.2.2.1.1. Общи положения

Товарните вагони трябва да бъдат съоръжени в двата си края с теглични и отбивачни съоръжения.

За прилагането на това изискване композициите вагони, които се експлоатират винаги поотделно, се считат за единични вагони. Интерфейсите между товарните вагони се съоръжават с еластична система за скачване в състояние да издържа на усилията, предвидени при нормална експлоатация.

За прилагането на това изискване влаковете, които се експлоатират винаги поотделно, се считат за единични вагони. Те трябва да включват еластична система за скачване, както описаната по-горе. Ако не разполагат със стандартни винтови приспособления и с буфери, те трябва да имат възможност за монтиране на съоръжения за аварийно скачване в двата си края.

4.2.2.1.2. Функционални и технически спецификации

4.2.2.1.2.1. Буфери

Буферите, монтирани на едно превозно средство, трябва да бъдат идентични от двете страни на вагона. Тези буфери следва да бъдат тип компресионни. Височината на осите на тегличните и отбивачните съоръжения е между 940 и 1 065 mm над челото на релсата при всички условия на натоварване.

Номиналното стандартно разстояние между осите на буферите е 1 750 mm, разпределено симетрично спрямо средната ос на товарния вагон.

Буферите се оразмеряват по такъв начин, че в хоризонталните криви и контракривите да не е възможно буферите да се опират едни в други. Минималното допустимо разминаване на буферите е 50 mm.

Инфраструктурната ТСОС специфицира характеристиките на минималния радиус на кривите и контракривите.

Товарните вагони, съоръжени с буфери, чийто ход превишава 105 mm, трябва да бъдат съоръжени с четири еднакви буфера (система за амортизация, ход) с еднакви конструктивни характеристики.

Ако се изисква взаимозаменяемост на буферите, за носещата планка се предвижда свободно разстояние върху подпорната греда. Буферът се монтира на крайната напречна греда на вагона посредством четири болта M24 със застопоряване от клас на качество, което да позволява еластичност от порядъка най-малко на 640 N/mm2 (виж фигура A1 в приложение A).

— Характеристики на буферите — Буферите трябва имат ход най-малко 105 mm 0 -5 mm и капацитет на динамично абсорбиране на енергията най-малко 30 kJ. — Работната повърхност на буфера е изпъкнала с радиус на кривата на активната повърхност, равен на 2 750 mm ± 50 mm. — Минималната височина на работната повърхност на буфера е 340 mm и е равномерно разпределена спрямо надлъжната ос. — Буферите трябва да имат идентификационни маркировки. Идентификационните маркировки трябва да съдържат най-малко стойността на хода на буфера в милиметри и стойност, указваща капацитета на погасяване на енергията.

4.2.2.1.2.2. Теглични съоръжения

Стандартните теглични съоръжения между возилата трябва да осигуряват непрекъсната връзка и се състоят от винтови приспособления за скачване, фиксирани постоянно към куката, тегличната кука, както и сцепка, съоръжена с еластична система.

Височината на оста на куката трябва да бъде между 20 и 1 045 mm над работната повърхност на релсата при всички условия на натоварване на вагона.

Всеки един от краищата на вагона трябва да разполага със средства за монтаж на съоръженията за скачване, когато не се използва. Нито една от частите на съоръженията за скачване, когато оста му е в най-ниското разрешено положение, не трябва да слиза под височина от 140 mm спрямо работната повърхност на релсата.

— Характеристики на тегличните съоръжения: — Ресорната система на тегличното съоръжение трябва да има капацитет на статично поглъщане на енергията най-малко 8 kJ. — Тегличната кука и спрягът трябва да издържат без скъсване на усилие от 1 000 kN. — Винтовият спряг трябва да издържа без скъсване на усилие от 850 kN. Якостта на скъсване на винтовия спряг трябва да бъде по-малка от якостта на скъсване на останалите съставни елементи на тегличното съоръжение. — Винтовият спряг трябва да бъде проектиран така, че усилията, на които е подложен влакът, да не позволяват случайното развиване на устройството. — Максималната маса на спряга не трябва да превишава 36 kg. — Размерите на винтовите съоръжения за скачване и на куките за теглене на превозното средство (виж фигура А6 от приложение А) трябва да бъдат тези, посочени на фигури А2 и А3 от приложение А. Дължината на съоръженията за скачване, измерени от вътрешността на прикачната халка на винтовата стяга до оста на съединението на винтовата стяга и на куката за теглене, трябва да отговаря на следните условия: — — 986 mm +10 -5 mm при напълно развита винтова стяга — 750 mm ±10 mm при напълно завита винтова стяга

4.2.2.1.2.3. Взаимодействие между тегличните и буферните съоръжения

Характеристиките на тегличните и буферните съоръжения са определени така, че да позволят движение на превозното средство и влака по железния път при пълна безопасност при преминаване през криви с радиус 150 m.

Два вагона с талиги, свързани на пътя (релсов път в права) с контактни буфери, трябва да предизвикват усилие на натиск, непревишаващо 250 kN в крива с радиус 150 m.

Не съществуват специфицирани изисквания за вагоните с две колооси.

— Характеристики на тегличните и на буферните съоръжения — Разстоянието между точката на атака на тегличната кука и работните повърхности на напълно отворените буфери е от 355 mm + 45/–20 за новите съоръжения, както е показано на фигура А4 от приложение А.

4.2.2.2. Безопасност при достъп и излизане на подвижния състав

Возилата са проектирани по начин, който да не позволява излагане на ненужни рискове на персонала по време на операциите по прикачване и разкачване. Ако от двете страни на превозното средство се използват винтови спрягове и буфери, изискваните за това пространства, представени във фигура А5 от приложение А, трябва да бъдат свободни от всякакви други части. Свързващите кабели и гъвкавите маркучи могат да бъдат поставени в тези свободни пространства. Под буферите не трябва да има никакви съоръжения или устройства, които да пречат на достъпа до това пространство.

Луфтът над тегличната кука е описан на фигура А7 от приложение А.

Ако на превозното средство са монтирани съоръжение за автосцепка и винтов спряг, главата на автосцепката може да не спазва правоъгълника на Берн от лявата страна (както е представено на фигура А5 от приложение А).

Под всеки буфер трябва да има ръкохватка. Ръкохватките трябва да понасят тежестите, които се прилагат от прикачвачите при достъпа им до пространството между буферите.

В краищата на вагоните, на 40 mm във вертикален план от края на напълно свитите буфери не трябва да има никакви неподвижни елементи.

С изключение на товарните вагони, използвани единствено във влакове с определен брой вагони, трябва да има най-малко една степенка и ръкохватка за прикачвачите от двете страни на превозното средство. За осигуряване на безопасността на прикачвачите над и около степенката трябва да бъде предвидено достатъчно свободно пространство. Тези степенки и ръкохватки трябва да бъдат конструирани да издържат усилията, които се упражняват върху тях от прикачвачите. Степенките трябва да бъдат на разстояние най-малко от 150 mm вертикално от края на напълно свитите буфери (виж фигура A5 от приложение A). Степенките и зоните, които позволяват достъп за обслужване, за товарене и разтоварване на вагоните, трябва да имат противоплъзгащи повърхности (виж приложение ДД).

В края на всеки вагон — потенциална „опашка“ на влака трябва да бъдат предвидени устройства за монтиране на сигналите за край на влака. При необходимост, за улесняване на достъпа, могат да бъдат монтирани степенки и ръкохватки.

Степенките и ръкохватките трябва да бъдат инспектирани при нормалната честота на поддръжка и ако бъдат установени съществени повреди, пукнатини или корозия, незабавно трябва да бъдат взети мерки за поправяне.

4.2.2.3. Устойчивост на структурата на превозното средство и обезопасяване на товарите

4.2.2.3.1. Общи положения

Концепцията на структурата на един вагон се изготвя в съответствие с изискванията на раздел 3 от стандарт EN 12663, като структурата трябва да отговаря на критериите определени в клаузи 3.4 и 3.6 от въпросния стандарт.

Спрямо вече идентифицираните критерии е разрешено да се взема предвид еластичността на материала за избора на коефициента на безопасност, определен в клауза 3.4.3 от стандарт EN 12663. Приложение ЩЩ определя по какъв начин трябва да бъдат определени коефициентът на безопасност и допустимите усилия.

При оценката на умората при експлоатация е необходимо да се гарантира, че случаите на натоварвания са представителни за предвиденото използване изразено по ясен начин в приетия Кодекс на проектиране. Всякакви насоки относно тълкуването на избрания Кодекс на проектиране трябва да бъдат взети предвид.

Допустимите натоварвания за използвания материал в конструкцията на товарните вагони се определят, както е специфицирано в раздел 5 от стандарт EN 12663.

Структурата на вагона трябва да бъде инспектирана при нормалната честота на поддръжка и ако бъдат установени съществени повреди, пукнатини или корозия, незабавно трябва да бъдат взети мерки за поправяне.

Настоящият раздел определя минималните структурни изисквания на структурата на товарните вагони и интерфейсите с останалото оборудване и с полезния товар.

Тези изисквания включват:

— Извънредните товари: — — Проектни надлъжни натоварвания — Максимално вертикално натоварване — Комбинация от товари — Вдигане и повдигане — Фиксиране на оборудването (включително кош/талига) — Други извънредни натоварвания

— Работните усилия (умора) — — Произход на натоварванията — Диапазон на полезно натоварване — Натоварвания, предизвикани от пътя — Теглене и спиране — Аеродинамични натоварвания — Усилия на умора по интерфейсите — Връзка кош/талига — Фиксиране на оборудването — Натоварвания, дължащи се на скачването — Комбиниране на усилията на умора

— Якост на основната структура на превозното средство — — Огъване — Тип вибрации — Якост на усукване — Оборудване

— Обезопасяване на товара — Трябва да бъдат взети мерки, които да гарантират, че товарът или части от него няма да изпаднат случайно от вагона.

Изискванията за системата на укрепване или съоръженията като например куки или халки за обезопасяване не се разглеждат задължително в настоящата ТСОС.

4.2.2.3.2. Извънредни товари

4.2.2.3.2.1. Проектни надлъжни натоварвания

За различните видове товарни вагони могат да се прилагат различни стойности, както е предвидено в стандарт EN 12663, и това са:

F-I : Товарните вагони, които могат да бъдат маневрирани без ограничение;

F-II : Вагоните, чието преминаване през разпределителните гърбици или които се маневрират инерционно е забранено.

Проектните структурни изисквания трябва да проверяват дали товарните вагони от горните категории са съоръжени с буфери и със системи за скачване, подходящи за експлоатацията.

Структурата, ако е подложена на всички случаи на извънредни натоварвания, трябва да съответства на изискванията на клауза 3.4 от стандарт EN 12663.

Структурата на товарния вагон трябва да удовлетворява изискванията за надлъжните натоварвания, посочени в съответните таблици 1, 2, 3 и 4 от стандарт EN 12663, за случаите на съществуващи натоварвания.

БЕЛЕЖКА 1 : Сила, приложена на единия край на структурата на вагона, реагира на съответната позиция на другия край.

БЕЛЕЖКА 2 : Усилията могат да бъдат приложени хоризонтално на структурата, върху оста на съоръжението за скачване или разпределени равномерно върху осите на местата на буферите.

БЕЛЕЖКА 3 : Ако не е извършено изпитване на удар върху буферите (виж приложение Щ), е необходимо да бъдат извършени изчисления, които да доказват, че структурата на вагона е в състояние да понесе максималните усилия на удар, които се очакват при експлоатация.

4.2.2.3.2.2. Максимално вертикално натоварване

Кошът на вагона отговаря на изискванията на таблица 8 от изменения стандарт EN 12663, както е посочено в бележка 1 по-долу.

Кошът на вагона трябва да бъде проектиран да издържа максималното натоварване, предвидено съобразно начините на товарене и натоварване. Разрешено е да се определят случаите на натоварване или като усилия, или като ускорение, приложено към масата на коша, към масите, които са добавени плюс всякакъв съществуващ полезен товар. Проучените случаи трябва да представляват най-неблагоприятните случаи в съчетание с предвиденото от експлоатиращото предприятие ползване на вагона (включително предвидимите злоупотреби).

БЕЛЕЖКА 1 : Факторът 1,3 трябва да бъде използван вместо фактор 1,95, представен в таблица 8 от стандарт EN 12663, и бележка „а“ не трябва да бъде прилагана.

БЕЛЕЖКА 2 : Натоварванията могат да бъдат разпределени равномерно върху цялата полезна повърхност или върху определено пространство, или в определени точки. Проученият случай или случаи трябва да държат сметка за предвиденото ползване на вагона.

БЕЛЕЖКА 3 : Ако е предвидено използването на колесни возила (включително електрокари и мотокари) върху пода на вагона, проучването трябва да държи сметка за максималния точков натиск свързан с подобни операции.

4.2.2.3.2.3. Комбинация на натоварванията

Структурата трябва също да съответства на изискванията на клауза 3.4 от стандарт EN 12663, когато е подложена на комбинация на най-неблагоприятните натоварвания, както е предписано в клауза 4.4. от стандарт EN 12663.

4.2.2.3.2.4. Вдигане и повдигане

Върху коша на вагона трябва да бъдат предвидени точки за окачване, които да позволяват вагонът да бъде вдигнат целия или повдигнат при пълна безопасност. Трябва също да бъде възможно вагонът да бъде повдигнат от единия край (заедно с ходовите елементи), докато другата му част да остане върху релсите и ходовите елементи.

Случаите на натоварване, специфицирани в клауза 4.3.2. от стандарт EN 12663, се прилагат за вдигането и повдигането в депо и по време на операциите по ревизия.

За случаите на вдигане, свързани единствено с операциите по оказване на помощ при дерайлиране или всякакъв друг ненормален инцидент, в зоните, където е допустима определена постоянна деформация, се допуска намаляване на фактора на натоварване в таблици 9 и 10 от 1,1 на 1,0.

Ако за потвърждаване на тест се използва фактор 1,0, измерените провисвания (деформации) трябва да бъдат екстраполирани, за да доказват съответствието на най-високия фактор.

Вдигането се извършва в посочените точки за окачване. Позицията на точките за окачване е определена спрямо изискванията за експлоатация предявени от клиента.

4.2.2.3.2.5. Фиксиране на оборудването (включително кош/талига)

Устройствата за фиксиране на оборудването трябва да бъдат проектирани:

— да понасят натоварванията, определени в таблици 12, 13 и 14 от раздел 4.5 от стандарт EN 12663.

или като алтернатива:

— да бъдат потвърдени чрез извършването на изпитване на удар между буфери, както е описано в приложение Щ.

4.2.2.3.2.6. Други извънредни натоварвания

Някои елементи от структурата на коша, като структурите на страничните или крайните прегради, поставянето, както и системите за ограничаване на товари, трябва да бъдат проектирани при изискванията за натоварване, които да им позволяват да понасят максималните натоварвания, които могат да се срещнат, като едновременно с това бъдат осигурени функциите, за които са предвидени. Случаите на натоварвания са определени, като се прилагат избраните принципи за проектирането на структурата от стандарт EN 12663.

Приложение ШШ представя подходящите изисквания за проектиране за общите типове характеристики на товарните вагони, които обичайно се ползват по железопътните системи. Независимо от това те, трябва да се използват единствено когато са приложими.

За новите видове товарни вагони конструкторът трябва да определи подходящите случаи на натоварване, за да отговори на специфичните изисквания, като прилага принципите, представени в стандарт EN 12663.

4.2.2.3.3. Работно натоварване (умора)

4.2.2.3.3.1. Произход на натоварванията

Всички случаи на циклични натоварвания, които могат да доведат до увреждания, дължащи се на умората на материала, следва да бъдат идентифицирани. В съответствие с клауза 4.6 от стандарт EN 12663 входящите данни, представени в приложение Н, трябва да бъдат взети предвид, както и начина, по който са представени и комбинирани, който трябва да бъде логично свързан с предвиденото предназначение на вагона и приложения Кодекс за проектиране. Определянето на случаите на натоварване трябва да бъде извършено, като се държи сметка също за предписанията, отнасящи се до устойчивостта на умора на материалите, описана в клауза 5.2 от стандарт EN 12663 и която трябва да бъде потвърдена, както е предписано в клауза 6.3 от стандарт EN 12663. Там, където случаите на натоварвания, които са причини за умора на материала, действат комбинирано, трябва да се държи сметка по ясен и логичен начин за характеристиките на тези натоварвания, за подхода на анализ, както и за приложения Кодекс за проектиране във връзка с умората.

За повечето концепции на конвенционалните товарни вагони товарите, определени в таблица 16 от стандарт EN 12663, могат да бъдат считани за достатъчни за представяне на пълната комбинация на случаите на натоварване.

Когато няма налични пълни данни, следва да бъде използвано приложение ВВ за определяне на основните натоварвания, водещи до умора на материала.

4.2.2.3.3.2. Диапазон на полезно натоварване

В съответствие с клауза 5.2 от стандарт EN 12663 поведението на материалите при натоварване трябва да бъде основано на европейски стандарт или на алтернативен нормативен източник със сходно качество, когато такива източници съществуват. Приемливите кодекси за проектиране относно умората на материалите са Eurocode 3 и Eurocode 9, както и методът, описан в приложение Н.

4.2.2.3.4. Якост на структура на превозното средство

4.2.2.3.4.1. Огъване

Огъванията под въздействието на натоварване или комбинация от товари не трябва да водят до нарушаване от вагона или от полезния му товар на допустимите експлоатационни характеристики (виж приложение В и приложение У).

Усилията на огъване не трябва също да компрометират функционалността на товарния вагон най-общо или на който и да е съставен елемент или бордова система.

4.2.2.3.4.2. Вибрации

Процедурите по проектирането трябва да вземат предвид специфичния начин на вибриране на структурата на вагона при всички условия на натоварване, включително и празен, като те трябва да бъдат достатъчно отделени или, с други думи, разграничени от честотата на окачване, за да бъдат избегнати нежелателни ефекти на резонанс при различните скорости на експлоатация.

4.2.2.3.4.3. Якост на усукване

Устойчивостта на усукване на структурата на вагона трябва да бъде съвместима с характеристиките на окачване по такъв начин, че критериите за дерайлиране да бъдат напълно удовлетворени при всички условия на натоварване включително при празен вагон.

4.2.2.3.4.4. Оборудване

Специфичните начини характерни за отделните елементи на оборудването върху техните опори и елементи на прикрепване трябва да бъдат достатъчно отделени или, с други думи, разграничени от честотите на окачване на структурата на вагона, за да бъдат избегнати нежелателни ефекти на резонанс при различните скорости на експлоатация.

4.2.2.3.5. Обезопасяване на товара

Приложение ШШ представя подходящите изисквания за проектиране за общите типове характеристики на товарните вагони, които обичайно се ползват по железопътните системи. Независимо от това, те трябва да се използват единствено,когато са приложими.

4.2.2.4. Затваряне и заключване на вратите

Вратите и отворите на возилата предназначени за превозване на товари трябва да бъдат проектирани така, че да могат да бъдат затваряни и заключвани. Това изискване е валидно и когато возилата са включени във влак в движение (освен ако това изискване се повтаря в дадена точка от процедурата за разтоварване на полезния товар). За тази цел трябва да се използват устройства за заключване, върху които да се вижда тяхната позиция (отворено/затворено) от всеки служител извън влака.

Устройствата за заключване трябва да бъдат проектирани така, че да бъдат защитени от случайно отключване по време на движение на превозното средство. Системите за затваряне и за заключване се проектират така, че персоналът по експлоатацията да не бъде подложен на излишни рискове.

В близост до системите за затваряне трябва да бъдат поставени видни за служителите, подходящи и ясни указания за ползването на устройствата.

Устройствата за затваряне и заключване се проектират така, че да издържат на усилията, предизвикани от полезния товар при нормални и редовни условия на експлоатация, както и при преместването на въпросните товари.

Устройствата за затваряне и заключване се проектират така, че да издържат при всички условия, включително в тунели, на усилията предизвикани от разминаване с други влакове.

Усилията, необходими за задействането на устройствата за затваряне и за заключване, трябва да бъдат такива, че да могат да бъдат прилагани от оператора без използването на помощни инструменти. Допускат се някои изключения, ако са предоставени специални инструменти или ако задействането на въпросните устройства е моторизирано.

Системите за затваряне и за заключване трябва да бъдат проверявани при нормалните операции по поддръжка и при съответната честота и ако бъдат открити неизправности или повреди, същите следва незабавно да бъдат отстранявани.

4.2.2.5. Маркиране на товарните вагони

Върху вагоните се изисква маркиране за:

— идентифициране на всеки вагон поотделно чрез уникален номер, както се препоръчва в ТСОС „Експлоатация и управление на движението“, и който номер е вписан в регистъра,

— набавяне на изискваната информация за композирането на влака, включително спирачната маса, дължината между буферите, тара тегло, скоростта, свързана с таблицата на товарите за различните категории линии,

— идентифициране на ограниченията за експлоатация за персонала, включително географските граници и ограниченията за маневри в разпределителните гари,

— набавяне на информация за безопасността, необходима за персонала, натоварен с експлоатацията на товарните вагони, или за оказване на помощ, включително сигналите, указващи наличието на въздушни електропроводи под напрежение и електрически съоръжения на местата за вдигане и повдигане и специфичните за превозното средство инструкции за безопасност. — Тези маркировки са представени в приложение Б, включително пиктограмите, когато такива се изискват. Тези маркировки се поставят колкото е възможно по-високо върху структурата на вагона, до височина от 1 600 mm над релсата. Сигналите за опасност трябва да бъдат поставени на места, които да позволяват да бъдат виждани преди достигане на опасната зона. Ако вагонът няма странични вертикални прегради до ± 10 градуса, тези маркировки се поставят върху специални поставки. — Маркировките могат да се направят чрез надписване с боя или чрез отпечатване с подходящи средства. — Изискването относно маркирането на опасните товари се разглежда в Директива 96/49/ЕО и в нейното приложение. — Ако бъдат извършени промени по даден вагон, които да изискват изменения на маркировките, тези промени трябва да бъдат логични спрямо информацията, вписана в регистъра на подвижния състав. — Маркировките се почистват и, когато е необходимо, се подменят, за да се гарантира, че те са останали разбираеми.

4.2.2.6. Опасни товари

4.2.2.6.1. Общи положения

Вагоните, които превозват опасни товари, трябва да отговарят на изискванията на настоящата ТСОС, както и на изискванията на RID.

Промените в тази нормативна област са извършени от международна работна група (комитет RID), съставена от представители на правителствата — членове на COTIF.

4.2.2.6.2. Законодателство, приложимо за подвижния състав за превоз на опасни товари







Подвижен състав Директива 96/49/ЕО на Съвета и нейното приложение Маркиране и етикетиране Директива 96/49/ЕО на Съвета и нейното приложение Буфери Директива 96/49/ЕО на Съвета и нейното приложение Защита срещу искри Директива 96/49/ЕО на Съвета и нейното приложение Използване на вагони за транспорт на опасни товари в дълги тунели В процес на преглед от работна група натоварена от Европейската Комисия (AEIF и RID)

4.2.2.6.3. Допълнително законодателство, приложимо за резервоарите







Цистерни Директива 1999/36/ЕО на Съвета относно транспортируемото оборудване под налягане Изпитване, инспекция и маркиране на цистерните Стандарт EN 12972 „Цистерни“ от месец април 2001 г. за превоза на опасни товари, изпитване, инспекция и маркиране на металните цистерни

4.2.2.6.4. Правила за поддръжка

Поддръжката цистерна/товарен вагон съответства на следния европейски стандарт и на следните директиви на Съвета:







— Изпитване и инспекция Стандарт EN 12972 „Цистерни“ от месец април 2001 г. за превоза на опасни товари, изпитване, инспекция и маркиране на металните цистерни. — Поддръжка на цистерните и тяхното оборудване Директива 96/49/ЕО на Съвета и нейното приложение — Взаимни споразумения относно инспекцията на цистерните Директива 96/49/ЕО на Съвета и нейното приложение

4.2.3. ВЗАИМОДЕЙСТВИЕ ПРЕВОЗНО СРЕДСТВО/ПЪТ И ГАБАРИТ

4.2.3.1. Кинематичен габарит

Този раздел определя максималните външни размери на товарните вагони, за да се гарантира, че те ще останат в рамките на габарита, свързан с инфраструктурата. За да се постигне тази цел, се вземат максималните стойности на изместванията на вагона, което се нарича кинематична обвивка или кинематичен габарит.

Кинематичната обвивка на подвижния състав се определя с помощта на референциален профил и свързаните с него правила. Тя се получава чрез прилагане на правилата, представящи намаленията спрямо референтния профил, на които трябва да отговарят различните елементи на подвижния състав.

Тези намаления зависят от:

— геометричните характеристики на въпросния подвижен състав,

— положението на напречното му сечение спрямо централния болт на талигата или на нейните оси,

— височината в съответната точка с работната ѝ повърхност,

— допустимите конструктивни отклонения,

— максимално допустимото изхабяване,

— еластичните характеристики на окачването,

Проучването на максималния конструктивен габарит държи сметка едновременно за страничните и вертикалните движения на подвижния състав, като се изхожда от геометричните характеристики на превозното средство, както и тези на неговото окачване при различните условия на натоварване.

Конструктивният габарит на подвижния състав в движение по определен участък на линията трябва да бъде намален с подходящ марж на безопасност спрямо минималния габарит на въпросната линия.

Габаритът на подвижния състав е съвкупност съставена от референтния контур и свързаните с него правила. Той позволява да се определят максималните размери на подвижния състав и позициите на неподвижното оборудване на линията.

За да може габаритът на подвижния състав да бъде приложим, следва да бъдат определени следните три части на този габарит:

— референтния профил,

— правилата за определяне на максималния конструктивен габарит на товарните вагони,

— правилата за определяне на свободните пространства от гледна точка на инженерните съоръжения и заетостта на линията.

Приложение В специфицира референтния профил и правилата за определяне на максималния конструктивен габарит на товарните вагони.

Правилата, свързани с определянето на свободните пространства за изграждането на инженерните съоръжения по линията се разглеждат в инфраструктурната ТСОС.

Цялото оборудване и всички елементи на товарните вагони, които са подложени на напречни или на вертикални измествания, трябва да бъдат проверявани периодично по време на операциите по поддръжката.

За да може вагонът да остане в рамките на кинематичния габарит, плановете за поддръжка трябва да предвиждат разпоредби, гарантиращи прегледа на следните точки:

— профила на колелото и степента на изхабяване,

— шасито на талигата,

— ресорите,

— плъзгачите,

— структурата на коша,

— конструктивните луфтове,

— максимално допустимото изхабяване,

— еластични характеристики на окачването,

— степента на изхабяване на гнездата на осите,

— елементите, влияещи върху коефициента на гъвкавост на превозното средство,

— елементите, влияещи върху оста на колоосите,

— устройствата, които предизвикват движения, засягащи габарита.

▼M2

4.2.3.2. Статично натоварване на ос, маса на единица дължина и геометрични характеристики на разстоянието между осите

Допустимият полезен товар, който може да се пренася от вагон, за линии до 25t, се определя чрез прилагане на точки 6.1 и 6.2 от EN 15528:2008. За характеристиките на системите за установяване на наличието на влак се установяват допълнителни изисквания по отношение на вагоните (вж. ТСОС „Контрол, управление и сигнализация“, приложение A, допълнение 1).

▼B

4.2.3.3. Параметри на подвижния състав, които въздействат върху пътните системи за мониторинг

4.2.3.3.1. Електрическо съпротивление

Електрическото съпротивление на всяка колоос, измерено през дисковете на двете колела, не трябва да бъде по-голямо от 0,01 ohm за новите колооси или повторно сглобени колооси с нови части.

Тези измервания на електрическото съпротивление се извършват чрез прилагане на непрекъснато напрежение от 1,8 до 2 V.

4.2.3.3.2. Откриване на прегрети букси

▼M1

Това остава открит въпрос, освен за вагони, които са в съответствие с посочените в раздел 7.6.4 условия.

▼B

4.2.3.4. Динамично поведение на превозното средство

4.2.3.4.1. Общи положения

Динамичното поведение на превозното средство има съществено отражение върху безопасността, що се отнася до дерайлирането и стабилността на пътя. Динамичното поведение на превозното средство се определя от:

— максималната скорост

— статичните характеристики на пътя (линейност на пътя, габарит, странични наклони в кривите, надлъжен наклон, случайни или повтарящи се неравности)

— динамичните характеристики на пътя (хоризонтална и вертикална твърдост на пътя и амортизация)

— параметри на контакт между колелата и релсата (профил на колелата, на релсата, габарит на пътя)

— дефекти по пътя (изравняване, заобляне на главата на релсата)

— масата и инерцията на коша на талигите и на колоосите

— характеристиките на окачването на превозното средство

— разпределение на полезно натоварване.

За да се гарантира стабилността на превозното средство на пътя, следва да бъдат извършени измервания при различни условия на експлоатация, както и сравнителни проучвания с други изпитани и доказали се концепции (симулации и изчисления), за да се оцени динамичното поведение на превозното средство.

Подвижният състав трябва да има характеристики, които да му позволяват стабилност на пътя в рамките на приложимата скорост.

4.2.3.4.2. Функционални и технически спецификации

4.2.3.4.2.1. Безопасност по отношение дерайлиране и стабилност в движение

С цел гарантиране безопасността по отношение дерайлиране и стабилност при движение трябва да бъдат ограничени усилията между колелата и релсите. Това се отнася по-специално за напречните сили на пътя Y и вертикалните сили Q.

— Напречни сили на пътя Y — За да се предотвратят страничните плъзгания на пътя, оперативно съвместимият подвижен състав трябва да отговоря на критерия за предпазливост (Prud'homme) по отношение на максималното напречно усилие. — (ΣΥ)lim = α (10 + P/3), където α = 0,85 и P = максимално статично натоварване на ос — или — (H2m)lim (H2m) е средната променлива стойност на страничното усилие, упражнено върху оста, измерено над 2 m). — Тази стойност ще бъде определена в инфраструктурната ТСОС. — В завой границата на страничното квазистатично усилие върху външното колело е — Yqst, lim — Тази стойност ще бъде определена в инфраструктурната ТСОС.

▼M1

— Y/Q сили — За да се ограничи рискът от повдигане на колелото върху релсата, отношението на напречната сила Y към вертикалния товар Q на колелото не трябва да надвишава — (Y/Q)lim = 0,8 при динамични изпитания върху релсите — (Y/Q)lim = 1,2 при стационарни изпитания

▼B

— Вертикално усилие — Максималното вертикално динамично усилие, упражнено върху релсата е — Qmax — Тази стойност ще бъде определена в инфраструктурната ТСОС. — В завой границата на вертикалното квазистатично усилие върху външното колело е — Qqst, lim — Тази стойност ще бъде определена в инфраструктурната ТСОС.

4.2.3.4.2.2. Безопасност по отношение дерайлиране при движение по усукани линии

▼M1

Вагоните могат да се движат по криви с надвишение на външната релса, когато (Y/Q) при стационарни изпитания не превишава граничната стойност, посочена в раздел 4.2.3.4.2.1 за крива с радиус R = 150 m и за определен вид релсов път с надвишение:

▼B

при разстояние между колелата 1,3 m ≤ 2a*

— g lim= 7 ‰ при 2a+ < 4 m

— g lim = 20/2a+ + 2 при 2a + > 4 m

— g lim = 20/2a* + 2 при 2a* < 20 m

— g lim= 3 ‰ при 2a* < 20 m

Разстоянието 2a* представлява разстоянието между колелата при товарните вагони с две колооси и при товарните вагони с талиги — разстоянието между осите на централния болт на талигата. Разстоянието 2a+ представлява разстоянието между колоосите на дадена талига.

4.2.3.4.2.3. Правила за поддръжка

Ключовите параметри, представени тук, основни за безопасността и за стабилността при движение се поддържат в съответствие с плана за поддръжка:

— характеристики на окачването

— връзка кош/талига

— профил на колелата

Максималните и минималните размери на колоосите и на колелата за стандартния път са представени в приложение Д.

Случаите на останалите габарити са представени в раздел 7.

4.2.3.4.2.4. Окачване

Окачването на товарните вагони трябва да бъда проектирано по такъв начин, че стойностите, специфицирани в точка 4.2.2.1.2.2 и в точка 4.2.2.1.2.3, спазват условията „празен вагон“ и „вагон, натоварен до пределно допустимата стойност“. Изчисляването на окачването трябва да доказва, че действието огъване на окачването не е изчерпано, когато вагоните са с максимален товар и като се вземат предвид динамичните въздействия.

4.2.3.5. Надлъжни компресивни сили

4.2.3.5.1. Общи положения

Този параметър описва максималните надлъжни компресивни сили, които могат да въздействат върху оперативно съвместимия товарен вагон или върху отделно превозно средство, или върху група специални возила, скачени помежду си, или върху оперативно съвместима влакова композиция, при операция по спиране или тласкане, без рискове от дерайлиране.

Когато е подложен на надлъжни компресивни сили, вагонът да продължава да се движи в пълна безопасност. За да бъде гарантирана безопасност срещу дерайлиране, вагонът или системата от скачени помежду си вагони трябва да бъдат оценени чрез изпитвания, изчисления или чрез сравняване с характеристиките на вече одобрени (сертифицирани) товарни вагони.

Надлъжното усилие, което може да бъде упражнено върху превозното средство, без то да дерайлира, трябва да бъде по-голямо от пределната стойност във връзка с концепцията на превозното средство (товарен вагон две колооси, с талиги недеформируема композиция, Combirail, Road-RailerTM и др.), оборудвани със спряг УИЦ или с одобрен централен спряг, или с къси спрягове.

Условията за сертифициране на товарните вагони, групите вагони с недеформируем състав и групите скачени вагони са представени в раздел 4.2.3.5.2.

Условията, които влияят върху максималното надлъжно усилие на натиск, на което един товарен вагон е в състояние да издържи, без да дерайлира, включват:

— недостатъчния напречен наклон в кривите

— спирачната система на влака и на товарния вагон

— системата на тегличните и буферните съоръжения на товарните вагони или на групите вагони със специално прикачване

— проектните характеристики на товарния вагон

— характеристиките на линията

— управлението на влака, по-специално спирането

— параметрите на контакт между колелата и релсата (профил на колелата, на релсата, габарит на пътя)

— разпределението на товарите на товарните вагони взети поотделно.

Надлъжните компресивни сили имат съществено отражение върху безопасността срещу дерайлирането и стабилността на движение на превозното средство. Поради тази причина следва да бъдат извършвани измервания при различни условия на експлоатация, за да се определят допустимите пределни стойности на надлъжните компресивни сили, които могат да се прилагат върху превозното средство без риск от дерайлиране. За да бъдат избегнати изпитванията, товарните вагони трябва да отговарят на характеристиките на вече одобрени товарни вагони от националните органи, отговорни за безопасността, или за тяхна сметка, или да бъдат конструирани в съответствие с проектни характеристики на вече одобрени вагони и да бъдат съоръжени с одобрени елементи като например сертифицирани талиги.

Референтните изпитвания са представени в раздел 6.2. Опитът с различни видове вагони доведе до установяването на различни методи на приемане на товарните вагони като такива, основаващи се на тара теглото, на дължината, на разстоянието между колелата, надвеса, разстоянието между оста на връзката кош/талига.

4.2.3.5.2. Функционални и технически спецификации

Подсистемата трябва да издържа на надлъжните компресивни сили на влака без дерайлиране и без увреждане на превозното средство. Определящите фактори са по-специално следните:

— напречните сили колело/релса -Y-

— вертикалните сили -Q-

— страничните въздействия върху кутиите на колоосите -Hij-

— спирачните сили (дължащи се на контакта колело/релса, на динамичното спиране и на различните спирачни системи на товарните вагони и на влаковете),

— диагоналните и вертикалните сили върху буферите,

— силите на прикачване ± Z,

— амортизацията на буфера и силите на прикачване,

— производната от твърдостта на спряга,

— производната от луфта на спряга,

— ударите, произхождащи от надлъжните движения на влака и луфтовете в спряговете,

— отлепянето на колелата,

— огъването на водача на колооста.

Надлъжните компресивни сили се влияят от редица фактори. Различните фактори са представени в документите, разглеждащи конструкцията и условията на експлоатация на товарните вагони, за които е необходимо да бъдат сертифицир